Ambil Steroid Sebab Ingin Tampil Sasa, Kesannya Mungkin Akan Jejaskan Kesuburan Lelaki!

Tahukah anda, ada kesan steroid terhadap kesihatan dan kesuburan lelaki? Jom ikuti artikel ini!

Bagi kaum lelaki,
mempunyai tubuh badan yang cantik, tegap dan sasa tentu sekali menjadi impian
 semua.

Disebabkan itu, sudah ramai yang mula mengunjungi gimnasium untuk mengangkat berat dan bermain besi bagi merealisasikan impian ini.

Pun begitu, tidak kurang juga yang cuba untuk mengambil jalan singkat untuk mendapatkan tubuh sasa dengan cara mengambil steroid.

Apa itu steroid?

Sebelum itu, adalah wajar untuk kita semua berkenalan dengan perkara penting ini terlebih dahulu.

Buat anda yang mungkin belum tahu,
 steroid sebenarnya adalah sejenis hormon semula jadi yang terhasil di dalam tubuh badan
 manusia.

Ia terbahagi kepada dua jenis iaitu kortikosteroid serta anabolik dan kedua-duanya juga boleh diambil secara luaran yakni melalui suplemen.

Kortikosteroid mempunyai beberapa jenis seperti prednisolone, dexamethasone, betamethasone dan lain-lain yang boleh diambil melalui kapsul, tablet, krim, ubat sedut atau titis mata.

Anabolik pula kebiasaannya dalam bentuk cecair untuk disuntik secara terus ke dalam tubuh badan.

Kebiasaannya, steroid akan diambil sebagai ubatan untuk merawat penyakit namun ada juga yang menyalahgunakannya!

Pengambilan steroid untuk tubuh badan yang sasa?

Selain digunakan sebagai ubatan untuk merawat penyakit,
 steroid juga biasa digunakan oleh atlet sukan atau bina badan untuk mendapatkan tubuh badan yang sasa
.

Pun begitu, ia kini telah kerap disalahgunakan oleh kebanyakan para lelaki yang mempunyai impian sama.

Memetik kata Dr James Mossman dari temubualnya bersama BBC News, sebahagian lelaki mengambilnya sebagai jalan pintas untuk mencantikkan tubuh badan mereka.

Mungkin benar bahawa pengambilannya akan mempercepatkan proses tumbesaran dan pembesaran otot seorang lelaki namun ada risiko yang berbahaya di sebaliknya.

Hanya kerana mahukan tubuh badan yang sasa, kesihatan dan kesuburan anda mungkin akan terjejas!

Kesan steroid terhadap kesihatan & kesuburan?

Menurut Dr James Mossman lagi, para saintis telah menemui evolusi paradoks di mana golongan lelaki telah merosakkan keupayaan memliki zuriat angkara steroid.

Ini kerana pengambilannya dalam kuantiti tidak terkawal boleh
menjejaskan sperma di dalam air mani lelaki sekali gus merosakkan kualiti dan kuantitinya
.

Menurut anggaran Institut Penyalahgunaan Dadah Kebangsaan, masalah pengeluaran sperma lelaki menjejaskan kira-kira separuh daripada semua pengguna steroid.

Ia mungkin boleh pulih dengan sendirinya apabila anda berhenti mengambil steroid tetapi ia mengambil masa berbulan atau bertahun untuk kembali kepada keadaan normal.

Adakah risiko ini berbaloi? Fikirkannya semula!

Bukan sahaja ketidaksuburan, lelaki yang mengambilnya juga mungkin akan mengalami kesan seperti berikut:

#1. Kesan steroid – Tekanan darah tinggi

Hormon dalam steroid menyebabkan tubuh badan mengekalkan natrium dan cecair dalam masa beberapa hari lantas memberikan tekanan tambahan pada saluran darah anda.

Tekanan darah tinggi kronik boleh menyebabkan otot jantung anda menjadi kaku yang seterusnya boleh membawa kepada penyakit berkaitan organ jantung.

Selain meningkatkan tekanan darah, steroid juga boleh meningkatkan kolesterol LDL (jahat) dan menurunkan kolesterol HDL (baik) anda.

Kedua-dua perkara ini mungkin akan menyebabkan aterosklerosis (apabila arteri anda menjadi lebih sempit dengan plak),
yang boleh menyebabkan serangan jantung
.

#2. Kesan steroid – Tingkah laku agresif

Steroid bukan sahaja membuatkan diri beremosi dalam tempoh singkat malahan juga boleh mendorong amarah yang teruk dan membuatkan anda melakukan perkara-perkara di luar jangkaan.

Ia juga boleh membuatkan anda berasa lebih cemas dengan mungkin menganggap orang ramai sebagai ancaman atau halangan, dan anda cenderung menggunakan kekerasan untuk melindungi diri.

Testosteron yang berlebihan juga akan merosakkan sistem saraf pusat lantas menghalang pengeluaran serotonin neurotransmiter yang baik.

Akibatnya,
anda lebih mudah tertekan dan beremosi sekali gus bersifat agresif
.

Kesan steroid #3. Jerawat

Steroid merosakkan kulit anda dengan dua cara.

Pertama, ia mungkin akan menyebabkan kelenjar minyak menghasilkan lebih banyak lemak dan kolesterol yang menjadikan kulit anda berminyak.

Pada masa yang sama, ia juga turut akan menggalakkan kulit anda untuk meningkatkan pengeluaran bakteria sekali gus menumbuhkan jerawat.

Adakah anda mahu kesan steroid ini terjadi?

Tepuk dada, tanya selera jika anda sebagai lelaki mahu kesan pengambilannya seperti
 kesuburan dan kesihatan kalian terjejas hanya kerana mahu tubuh badan yang sasa
?

Jika tidak, adalah tidak salah untuk membina tubuh badan agar kelihatan lebih segak namun pastikan ia dilakukan dengan cara yang betul.

Paling penting, sila elakkan sama sekali pengambilan steroid atau sebarang suplemen tambahan terutamanya yang tidak diperakui oleh doktor.


Gajet Melalaikan Anak Muda? Ketahui Manfaat Gadget Dan Mudaratnya!

Gajet elektronik sudah menjadi satu keperluan bagi semua orang pada hari ini. Dunia yang sedang bergerak pantas memerlukan penyaluran maklumat yang seiring dengan perkembangan yang ada. Namun, adakah manfaat gadget melebihi
bahaya atau mudaratnya?

Mari kita imbas kembali detik-detik sewaktu dunia tanpa gajet.

Untuk mendapatkan lebih banyak info tentang Kesihatan Mental, sila dapatkannya
di sini.

Dunia tanpa gajet lebih sepi?

Ramai yang mungkin mengatakan tanpa gajet kita tidak boleh hidup. Mana tidaknya,
penggunaan gajet
elektronik membuatkan seolah-olah dunia berada di hujung jari sahaja.

Jika dahulu, mungkin kita memerlukan masa berhari-hari atau berbulan untuk menghantar surat kepada seseorang.

Kini, ia dapat dilakukan dengan hanya menggunakan hujung jari dan maklumat boleh sampai kepada penerima dalam sekelip mata.

Walau bagaimanapun, perkembangan bidang komunikasi, khususnya
pendedahan gajet
kadangkala dilihat sebagai sesuatu yang merosakkan masyarakat terutamanya dalam kalangan anak-anak muda.

Gajet adalah diibaratkan seperti pisau yang boleh digunakan untuk memotong sayur mahupun mencederakan orang.

Pendek kata, jika betul penggunaannya, maka anda akan dapat manfaat gadget, manakala jika salah mungkin ada mudarat yang menanti.

Manfaat gadget kepada generasi muda

Keluarga, khususnya ibu bapa adalah kunci utama dalam
mendidik anak kecil cara menggunakan gajet
 dengan betul.

Ia asalnya dicipta untuk membantu manusia berkomunikasi serta mendapatkan maklumat dengan segera dan mudah.

Dalam keadaan dunia media yang penuh dengan pelbagai jenis maklumat, anak muda khususnya sangat mudah terperangkap dengan maklumat-maklumat palsu atau bahan-bahan yang berbahaya.

Oleh itu, didikan tentang nilai-nilai yang baik serta ajaran agama harus diterapkan terlebih dahulu sebelum melepaskan mereka ke dalam lautan maklumat di media sosial.

Nilai seperti jujur, amanah, bercakap benar, hormat dan bertutur dengan bahasa yang baik adalah antara unsur penting yang perlu ada dalam diri setiap orang.

Jangan terkejut jika melihat bagaimana pengguna media sosial menggunakan bahasa kesat dan lucah serta berkongsi maklumat yang salah.

Ini semua berlaku apabila mereka terjun ke dalam media sosial sebelum benar-benar matang dalam membuat penilaian.

Didikan bermula di rumah

Pendidikan paling penting adalah sejak lahir dan ia bermula di rumah. Selain penerapan nilai-nilai murni melalui nasihat dan ajaran agama, ibu bapa boleh meletakkan beberapa peraturan dalam menggunakan gajet elektronik kepada anak.

Tip agar anak mendapat manfaat gadget

Antara yang boleh dilakukan adalah:

Mengehadkan masa
penggunaan telefon pintar
 – 10 minit sahaja setiap kali menggunakannya.

Memuat turun aplikasi yang boleh menapis laman web yang tidak sepatutnya seperti pornografi

Memantau dan
mengawal apa yang dilihat oleh anak
 anda

Berinteraksi dengan mereka semasa menggunakan gajet – bertanya tentang watak atau benda yang ada dalam video yang dilihat oleh anak anda

Tidak membiasakan diri memberikan
 gajet sebagai ‘ubat pelali’
untuk membuatkan mereka senyap

Selain itu,
ibu bapa harus menunjukkan contoh
 yang baik dengan tidak memandang kepada telefon semasa anak sedang bercakap atau semasa makan. Bak kata pepatah Melayu, “bapak borek, anak rintik.”


8 Petua Semula Jadi Untuk Bibir Yang Lebih Mungil, Seksi & Merah Jambu!

Teringin punya bibir yang mungil, seksi dan merah jambu
? Berikut adalah 8 tips penjagaan bibir secara semula jadi!

#1. Rawatan lemon-madu

Lemon-madu boleh dianggap salah satu rawatan terbaik untuk bibir anda.

Ia boleh membersihkan bibir anda dan juga melembapkan secara mendalam, yang membuatkan bibir menjadi bersih, lembut, dan merah jambu.

Untuk mendapat campuran limau madu, anda boleh memasukkannya ke dalam mangkuk dengan jumlah yang sama dan kemudian kacau.

Letakkan campuran ini pada bibir anda dan biarkan selama satu jam.

Selepas itu, bersihkan bibir anda dengan air.

Kesannya,
 ia akan menjadi lebih licin dan kelihatan merah jambu
.

Kaedah ini membantu anda mengeluarkan penyamaran pada bibir yang disebabkan oleh pendedahan cahaya matahari.

Untuk hasil yang cepat, anda boleh melakukannya 1-2 kali sehari dan 2 hingga 3 hari seminggu.

Tips penjagaan bibir #2. Gliserin

Kekeringan boleh menjadi musuh utama bibir kerana ia menjadikannya kelihatan lebih gelap.

Anda boleh membuangnya dengan beberapa gliserin dan kapas.

Rendam kapas dalam gliserin dan letakkannya di bibir anda.

Pada waktu malam, gliserin akan menyuburkan bibir anda, tetapi ingat untuk mencucinya sebelum tidur.

Dan
 anda akan bangun dengan bibir yang baik dan berwarna cerah
.

Tips penjagaan bibir #3. Ubi bit

Walaupun jelas bahawa ubi bit baik untuk kesihatan anda, tetapi ia adalah sangat penting untuk mengetahui penggunaan yang betul.

Adalah baik untuk
mengurut bibir anda dengan sepotong ubi bit merah
.

Ia akan berfungsi dengan berkesan dan membuat yang menghilangkan tan (warna perang pada kulit) dari bibir anda dalam hanya 5 minit.

Selain itu, warna ubi bit akan membuat bibir anda menjadi lebih cerah dan anda boleh mengurut bibir anda ketika melakukan sesuatu yang lain.

Tips penjagaan bibir #4. Jus timun

Timun bukan sahaja bahan yang menarik untuk kulit anda tetapi juga sesuai untuk bibir anda.

Cara yang
 paling berkesan untuk menghapuskan bibir gelap
 adalah minum jus timun dan menikmatinya.

#5. Pengelupasan berus gigi

Kulit mati pada bibir anda adalah salah satu daripada sebab yang membuat bibir anda tidak menarik.

Oleh itu, untuk menghapuskannya,
anda boleh menggunakan berus gigi
.

 Gunakan berus gigi yang basah dan ringan sapukan pada bibir anda dalam gerakan membulat.

Jangan terlalu kasar atau anda akan menyakiti bibir anda.

Mengurut bibir anda dengan cara ini akan membuang kulit mati dan juga akan merangsang aliran darah ke seluruh bibir, menjadikannya lembut dan merah jambu.

#6. Lulur bibir

Campur madu dan gula untuk membuat lulur pengelupasan anda.

Kemudian, mengurut bibir dengan campuran itu kerana ia akan
membuang kulit mati dan melembapkan bibir dengan baik
.

Hasilnya, bibir anda akan mendapat warna lebih merah jambu.

#7. Benih delima

Delima mempunyai beberapa manfaat kesihatan yang baik dan benih yang sangat baik untuk bibir anda.

Hanya mengambil beberapa biji buah delima dan hancurkannya.

Kemudian tambah sedikit susu sejuk, campurkan dengan baik untuk membuat pes.

Sapukan pes magik ini di bibir anda dalam 3 minit dan basuh dengan air suam selepas ia kering.

Lakukannya secara teratur dan ia akan
membuat bibir anda secara semula jadi merah jambu
 dalam beberapa minggu.

#8. Pes kunyit susu

Sebagai salah satu daripada bahan-bahan utama,
 kunyit bukan sahaja diperlukan untuk memasak
 tetapi juga untuk penjagaan kecantikan semula jadi.

 Oleh itu, ambil beberapa kunyit dan tambah sedikit susu padanya untuk membuat pes.

Letakkan pes ini pada bibir kering anda dalam masa 10 minit dan mencucinya untuk bibir merah jambu.


Abses (Pembedahan)

Definisi

Apa itu Pembedahan Abses?

Pembedahan abses adalah satu prosedur untuk membuang abses. Abses ialah koleksi nanah yang dikelilingi oleh dinding tisu. Abses berlaku apabila tubuh anda cuba untuk mengawal jangkitan. Ia menyebabkan ketulan yang menyakitkan dan boleh membuat anda berasa tidak sihat. Anda boleh mendapat abses di mana sahaja di badan anda.

Mengapa pembedahan abses dilakukan?

Anda mungkin memerlukan pembedahan untuk membuang abses atau penyaliran jika anda mengalami kudis yang lebih besar daripada 1 cm atau kudis terus membesar dan bertambah sakit.

Anda tidak sepatutnya mempunyai abses lagi. Pembedahan harus menghalang komplikasi serius yang disebabkan oleh abses.

Faktor-faktor Risiko

Apakah risiko pembedahan abses?

Sekiranya abses tersebut kecil (rentasannya kurang daripada 1 cm), anda boleh merawatnya di rumah. Menggunakan demahan panas di kawasan itu selama kira-kira 30 minit 4 kali sehari boleh membantu.

Anda tidak boleh cuba menyalirkan abses dengan menekan padanya. Ini boleh menolak bahan yang dijangkiti ke tisu yang lebih dalam.

Jangan mencucuk jarum atau instrumen tajam lain ke kawasan abses kerana anda mungkin mencederakan saluran darah di lapisan bawah atau menyebabkan jangkitan itu tersebar.

Setelah menjalani pembedahan abses, anda boleh mengalami komplikasi seperti:

Sakit;

Pendarahan;

Parut yang hodoh;

Gumpalan darah;

Abses muncul kembali.

Adalah penting anda memahami risiko dan komplikasi sebelum menjalani pembedahan ini. Sekiranya anda mempunyai sebarang pertanyaan, sila berunding dengan doktor atau pakar bedah anda untuk maklumat lanjut.

Ketahui apa yang berlaku

Apakah persediaan yang perlu saya lakukan sebelum menjalani pembedahan abses?

Abses kecil boleh dibuang di bawah anestetik setempat tetapi kebanyakannya memerlukan anestetik am. Adalah penting untuk mengikut arahan doktor anda tentang bila anda perlu berhenti makan dan minum sebelum pembedahan.

Apakah yang berlaku semasa pembedahan abses?

Pembedahan biasanya mengambil masa selama 10 hingga 20 minit. Pakar bedah anda akan memotong kulit anda di atas kawasan abses. Setelah nanah dikeluarkan, rongga perlu sembuh dari bawah menghala ke atas supaya bukaan di kulit anda dibiarkan terbuka. Sekiranya rongga itu dalam, pakar bedah anda akan meletakkan balutan antiseptik padanya.

Jika anda mempunyai sebarang pertanyaan atau kebimbangan, sila berunding dengan doktor atau pakar bedah anda untuk maklumat lanjut.

Pemulihan

Apakah yang berlaku setelah pembedahan abses?

Kebanyakan orang berasa lebih baik sebaik sahaja abses disalirkan.

Sekiranya anda masih mengalami kesakitan, doktor mungkin mempreskripsikan pil penahan sakit untuk kegunaan di rumah selama 1-2 hari berikutnya.

Anda harus ikut dengan teliti apa-apa arahan yang diberikan oleh doktor anda.

Doktor mungkin telah memberikan arahan tentang cara-cara terbaik untuk membuang pembalut sendiri. Ini mungkin termasuk merendam atau membilas.

Akhir sekali, anda mesti melaporkan apa-apa demam, kemerahan, bengkak, atau rasa sakit yang bertambah kepada doktor anda dengan serta-merta.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


'Jerawat' Bukan Jerawat, Tetapi Masalah Kulit

Kebanyakan masalah kulit sering kali dikaitkan dan dikenali sebagai jerawat sehingga menyebabkan kebanyakan orang beranggapan itu perkara biasa dan ia akan hilang dengan sendirinya dalam tempoh tertentu. Ini antara
jerawat tapi bukan jerawat!

Namun, masalah kulit yang masih sama dan tidak hilang dalam tempoh tertentu
sudah pasti mengganggu penampilan diri.

Bagi merawat masalah kulit yang dikatakan sebagai ‘jerawat’ itu, anda perlu mengetahui keadaan sebenar kulit anda supaya ia dapat dirawat dengan sebaiknya.

Untuk mendapatkan lebih banyak info tentang Kesihatan Kulit, sila dapatkannya
di sini.

Masalah
jerawat tapi bukan jerawat

1. Folikulitis (Folliculitis)

Keadaan kulit ini dipanggil folikulitis Malassezia, yang dahulunya dikenali sebagai folikulitis Pityrosporum.

 Ia disebabkan oleh yis (fungus) genus Malasseziathat yang boleh kelihatan seperti jerawat.

 Ia kelihatan seperti benjolan kecil, tidak meradang yang sering muncul di dahi, tetapi boleh berada di mana-mana di muka atau badan.

Folikulitis berlaku apabila bakteria atau
kulat memasuki dan menjangkiti folikel rambut,
 mengakibatkan keradangan.

Keradangan muncul pada kulit sebagai ruam merah, kadang-kadang menyebabkan ketatalan.

Sesetengah orang berpendapat bahawa benjolan ini adalah jerawat, tetapi ia bukan perkara yang sama.

Ia berbeza dengan jerawat. Kebanyakan pori-pori hanya dipenuhi dengan cecair yang jelas dan bukan nanah.

Ia boleh kekal tidak aktif untuk jangka masa yang lama dan kemudian bersinar dengan cuaca lembap. Ini adalah petunjuk yang baik ia adalah folikulitis dan bukan jerawat.

2. Dermatitis Perioral

Masalah kulit ini tertumpu di sekitar kawasan hidung, mulut dan dagu.

 Petunjuknya ia bukan jerawat adalah ia akan menjadi lebih teruk dengan rawatan jerawat yang biasa seperti exfoliators dan benzoyl peroksida.

 Kawasan yang terkena cenderung
menjadi gatal dan menyerupai ruam.

3. J
erawat tapi bukan jerawat:
Rosasea (Rosacea)

Rosacea adalah penyakit kronik, keradangan yang sering dikelirukan dengan jerawat.

Menurut dermatologi, Dr Dhaval G Bhanusali, walaupun terdapat pelbagai jenis, yang paling kerap termasuk pipi kemerahan (pembilasan) dan terlalu banyak
bintik kecil yang kelihatan di pipi, serta bengkak seperti jerawat.

Tidak seperti jerawat, rosasea biasanya disebabkan oleh makanan berkaitan histamin dan pedas, kafein, dan alkohol.

Rawatan biasanya menggabungkan perubahan diet dan gaya hidup dan topikal preskripsi, dan beralih kepada formula penjagaan kulit yang tidak menjengkelkan.

Ikuti petua penjagaan kulit yang disahkan ahli dermatologi.

4. Keratosis pilaris

Keratosis pilaris adalah keadaan kulit yang kronik, dengan tanda kasar (merah, putih, atau kulit berwarna) lebam yang biasanya pada lengan dan kaki yang dapat merasakan seperti kertas pasir.

Menurut Dr. Bhanusali, benjolan kecil ini disebabkan oleh jumlah keratin yang tidak normal yang menghalang folikel rambut. Walaupun keadaannya tidak berbahaya, ia boleh menyebabkan gatal-gatal.

5. Cekam rambut (Igrown hairs)

Cekam rambut adalah rambut yang telah bertukar dan tumbuh semula ke dalam kulit yang menghasilkan benjolan yang kelihatan seakan
jerawat tapi bukan jerawat
.

Menurut Dr. Fusco,
ia boleh kelihatan seperti jerawat
 dan muncul sebagai lebam putih, lebam merah, atau “bawah tanah” sista yang paling biasa di sekitar zon payudara dan ketiak.

Pada lelaki, ia sering muncul di dagu, pipi dan atas leher atas (pada dasarnya kawasan janggut).

Sekiranya ada masih keliru dan sukar untuk mengenal pasti keadaan kulit yang berlaku, jumpa dermatologi untuk berunding dan mendapatkan saranan rawatan yang bersesuaian.


Tip Membantu Wanita Hamil Kekal Berehat di Atas Katil

Rehat di atas katil (
bed rest
) biasanya ditetapkan oleh doktor untuk mengelakkan komplikasi kehamilan. Walau bagaimanapun, ia adalah topik ambilaven (berbelah bagi) kerana terdapat banyak kelemahan berbanding dengan faedah yang diperoleh daripadanya. Adalah penting untuk kita memahami betapa pentingnya berehat di atas katil semasa mengandung.

Sebab utama di sebalik rehat di atas katil

Rehat di atas katil adalah sama dengan pengurangan aktiviti fizikal anda semasa mengandung untuk mengurangkan komplikasi dan kesan negatif terhadap kesihatan bayi. Bergantung kepada pembekal penjagaan anda, aktiviti anda mungkin dihadkan daripada melakukan tugas berat kepada tinggal diatas katil dengan ketat kecuali waktu mandi dan menggunakan tandas untuk tempoh yang singkat atau bahkan sepanjang kebanyakan kehamilan. Kebanyakan sebab di sebalik preskripsi rehat di atas katil termasuk:

Tekanan darah tinggi (preeklampsia dan eklampsia)

Pendarahan faraj atau masalah dengan plasenta

Kelahiran preterm

Serviks tidak cekap – keadaan di mana serviks cenderung untuk membuka terlalu awal

Kekurangan servikal – penipisan serviks

Kehamilan berganda – membawa dua atau lebih bayi

Komplikasi kehamilan sebelum ini termasuk kehilangan janin, kelahiran mati mati, atau kelahiran pramatang

Pembangunan janin yang lemah

Bagaimana melalui rehat di atas katil tanpa rasa tidak selesa?

Rehat di atas katil memberikan banyak ketidakselesaan dan menyekat anda daripada melakukan aktiviti biasa. Walau bagaimanapun, terdapat tip yang membantu membuat tempoh rehat anda lebih menyenangkan:

Tempatkan barang-barang yang diperlukan seperti telefon, komputer riba, botol air, makanan ringan, tisu, pelembap bibir, alat kawalan jauh, buku dan majalah, dan bantal dan selimut tambahan secara teratur dan dalam jangkauan tangan anda.

Anda boleh mendapatkan bantuan daripada rakan atau keluarga anda dengan aktiviti mudah alih
(mobile)
 seperti membeli-belah untuk barangan runcit, pembersihan, menjaga anak anda, dan sebagainya.

Menonton siri kegemaran anda, membaca buku atau majalah, warna, kemas kini bajet keluarga anda untuk menghilangkan kebosanan.

Cerita atau luahkan kepada pasangan anda atau ibu-ibu yang lain untuk melepaskan tekanan dan berkongsi kebimbangan anda.

Walaupun terdapat banyak kesan sampingan, rehat di atas katil masih berfungsi sebagai perlindungan untuk anda dan kesihatan bayi semasa kehamilan. Ingatlah untuk meminta doktor anda bagi mendapatkan maklumat lanjut apabila ditetapkan untuk rehat di atas katil bagi mengetahui kesan dan kaedah untuk mengatasinya.


Apa yang Ibu Bapa Perlu Tahu Jika Anak Anda Seorang Kidal?

Statistik menunjukkan bahawa 9 daripada 10 individu di dunia ini mempunyai tangan kanan yang dominan. Hanya 1 daripada individu itu yang mempunyai tangan kiri yang dominan atau kidal. Sekiranya anda atau pasangan sendiri adalah kidal, anak anda juga lebih berpotensi untuk lahir dengan tangan kiri yang dominan. Jika anak anda merupakan salah seorang yang bertangan kidal, bagaimanakah untuk mengetahuinya dengan lebih awal dan membesarkan mereka dengan betul? Ikuti artikel ini untuk mengetahuinya dengan lebih lanjut.

Bagaimanakah untuk mengetahuinya?

Sebenarnya, agak sukar untuk mengetahui jika anak anda seorang yang kidal sebelum mereka mencecah usia 4 tahun. Ini kerana sebelum itu mereka akan cenderung menggunakan kedua-dua belah tangan mereka untuk mencapai, menyentuh atau memegang sesuatu. Sebagai contoh, anak anda mungkin akan menggunakan tangan kanan untuk menulis pada kertas dan tangan kiri untuk membaling bola. Ia adalah normal dan anda tidak perlu risau tentangnya.

Menurut kajian, ibu bapa mungkin sudah boleh mengesan sama ada anak mereka kidal atau tidak ketika mereka berusia sekitar 2 – 3 tahun atau lebih awal lagi. Sebagai ibu bapa, anda perlu banyak bereksperimen dengan kedua-dua tangan mereka. Letakkan mainan di hadapan mereka dan lihat tangan mana yang kerap digunakan untuk mencapainya. Namun begitu, ini hanyalah sebagai pemerhatian yang kasar dan segalanya akan terjawab apabila mereka mencecah usia 4 tahun kelak.

Bagaimanakah untuk membesarkan mereka?

Sebagai ibu bapa, anda memainkan peranan yang sangat penting untuk membantu anak anda menyesuaikan diri dengan penggunaan tangan kidal mereka. Ini kerana mereka akan menghadapi beberapa cabaran ketika sedang membesar. Perkara yang paling penting untuk anda tahu adalah jangan sesekali menganggap bahawa ini adalah perkara yang tidak normal dan memaksa mereka untuk mengubahnya dan menggunakan tangan kanan. Selain itu, anda juga perlu melakukan perkara-perkara berikut:

1. Jangan mengelirukan mereka antara kiri atau kanan

Jika anak anda seorang kidal dan anda ingin meminta mereka melakukan sesuatu seperti makan dengan menggunakan tangan kanan mereka, jangan gunakan istilah ‘kiri’ atau ‘kanan’. Sebaliknya, anda boleh gunakan contoh seperti ‘gunakan tangan yang ini/itu’ sambil menunjukkan ke arah tangan mereka. Perlakuan kecil seperti ini sebenarnya boleh mampu membimbing anak anda yang kidal untuk menyesuaikan diri tanpa mengambil kira penggunaan tangan kiri atau kanan dan sama ada ia betul atau salah. Ini juga membantu mengurangkan tekanan mereka lalu membuat mereka rasa lebih diterima.

2. Biarkan mereka putuskan sendiri tangan mana yang ingin digunakan

Pada mulanya, mereka mungkin akan rasa keliru kerana mereka agak berbeza dengan individu lain yang banyak menggunakan tangan kanan terutamanya kawan-kawan rapat mereka, namun selepas dorongan dan ulangan perlakuan itu, mereka dapat membiasakan diri. Apa yang anda boleh lakukan adalah bersabar dan selalu menyokong mereka menggunakan mana-mana tangan mereka sehingga ia menjadi suatu kebiasaan.

3. Jadikan aktiviti menulis sebagai sesuatu yang mudah

Anda semua mesti pernah melihat individu kidal menulis, bukan? Lihat sahaja bahagian tepi tapak tangan mereka, mesti akan comot dengan dakwat pensel atau pen. Ini kerana mereka yang menulis dalam tulisan rumi terutamanya akan menyentuh kembali hasil tulisan mereka sendiri. Sebagai ibu bapa, jangan sesekali memarahi mereka kerana itu. Sebaliknya sediakan kain atau tisu di sebelah anak anda ketika mereka menulis untuk mereka mudah membersihkan kekotoran tersebut dan meneruskan tugasan mereka seperti biasa.

4. Kenali kelebihan mereka

Ibu bapa juga perlu selalu memuji mereka dengan mengatakan bahawa mereka adalah istimewa dan mempunyai kelebihan yang tersendiri. Sebagai contoh, ada kajian yang mengatakan bahawa individu kidal sebenarnya adalah lebih kreatif daripada individu lain. Selain itu juga, individu kidal juga sebenarnya mempunyai kelebihan dalam sukan. Lihat sahaja ikon sukan bola sepak terkemuka di dunia  seperti Lionel Messi, yang juga merupakan seorang yang kidal. Pastikan mereka tahu tentang perkara ini dan sentiasa mengingatkan mereka mengenainya.

Kidal atau tidak, itu sebenarnya tidak penting, anda sebenarnya tidak perlu menganggap ini adalah satu masalah yang besar kerana tidak wujud banyak perbezaan antara individu yang kidal atau tidak. Paling penting, anda sebagai ibu bapa perlu sentiasa mendorong dan menyokong anak anda untuk menjadi individu yang lebih baik pada masa hadapan.

Hello Health Group
 tidak menyediakan nasihat perubatan, diagnosis, atau rawatan.


Kurang Minum Air Semasa Hamil? Ini Risiko Yang Boleh Terjadi Kepada Ibu

Masalah dan risiko dehidrasi boleh berlaku kepada setiap individu yang tidak mempunyai air yang mencukupi dalam tubuh mereka. Namun, dehidrasi adalah lebih membimbangkan jika dialami oleh wanita hamil.

Semasa hamil, tubuh anda memerlukan air secukupnya untuk memastikan sel-sel tubuh dapat menjalankan tugas dengan baik. Tanpa air yang cukup boleh memberikan kesan negatif kepada
bayi dalam kandungan
 anda.

Ini bermakna, ibu hamil perlu kekal hidrat bukan sahaja untuk tubuhnya, bahkan juga untuk perkembangan bayi yang sihat.

Dalam artikel ini, kita akan dapat lihat mengenai simptom dan risiko dehidrasi semasa kehamilan, dan bagaimana untuk anda kekal selamat daripada dehidrasi yang teruk.

Bagaimana untuk tahu jika saya mengalami dehidrasi?

Dehidrasi boleh berlaku pada sepanjang tempoh kehamilan. Namun, selalunya ia berlaku pada awal kehamilan, iaitu semasa trimester pertama ketika kebanyakan ibu mengalami mabuk hamil dan muntah-muntah.

Cecair yang banyak keluar dari tubuh semasa muntah menyebabkan wanita hamil mengalami dehidrasi.

Salah satu petanda awal yang menunjukkan anda dehidrasi adalah rasa dahaga. Individu yang rasa dahaga selepas berpeluh, terlalu lama terdedah kepada cuaca panas, atau tidak minum dalam tempoh yang lama adalah lebih cenderung mendapat dehidrasi.

Selain itu, cara terbaik untuk mengetahui sama ada anda dehidrasi adalah dengan melihat kepada warna urin anda. Anda tidak mendapat cukup air jika warna urin anda lebih gelap. Simptom lain yang menunjukkan anda dehidrasi termasuklah:

Rasa kering pada tekak atau mulut

Bibir kering
 dan merekah

Kulit kelihatan kering

Kurang membuang air kecil

Tubuh tidak berpeluh, walaupun berada di bawah cuaca panas

Berasa lemah atau letih

Sembelit, najis keras, dan buasir

Pening kepala

Malahan, sesetengah ibu hamil akan mengalami kontraksi Braxton Hicks jika mereka dehidrasi.

Jika anda mengalami dehidrasi yang teruk, anda akan mengalami tanda-tanda seperti pening dan mengalami kekeliruan, jantung berdegup kencang, perubahan dalam pola bergerakan bayi, dan
tekanan darah rendah,
 sehingga menyebabkan pening atau pitam.

Selain itu, dehidrasi teruk boleh menyebabkan kegagalan organ dan membahayakan bayi.

Apakah punca dehidrasi?

Dehidrasi boleh berlaku jika wanita hamil tidak minum cukup air. Anda disarankan untuk minum sekurang-kurangnya lapan gelas air setiap hari. Meskipun begitu, keperluan air adalah berbeza bagi setiap individu.

 Individu yang aktif secara fizikal atau berada dalam cuaca yang panas adalah memerlukan lebih banyak air. Selain air kosong, anda juga boleh minum jus buah, sup, ataupun susu.

Beberapa keadaan perubatan seperti wanita hamil yang mengalami muntah dan
cirit-birit
 juga boleh membuatkan sukar untuk tubuh menyerap air yang diperlukan oleh badan.

Selain itu, masalah kesihatan lain yang menyebabkan dehidrasi ialah kegagalan buah pinggang, gangguan metabolik luar biasa tertentu, serta gangguan usus seperti penyakit Crohn atau penyakit seliak, menjadikan sukar untuk tubuh menyerap nutrien.

Risiko dehidrasi semasa hamil

Semasa kehamilan, air dalam tubuh ibu digunakan untuk membentuk plasenta, yang menyalurkan nutrien pergi kepada bayi anda. Tubuh anda menggunakan jumlah air yang lebih banyak semasa kehamilan.

Jika anda tidak menggantikan kehilangan air, maka dehidrasi adalah keadaan yang membimbangkan buat wanita hamil.

Dehidrasi ringan selalunya bukanlah
masalah berbahaya semasa kehamilan
, asalkan anda segera mendapatkan cukup air dalam tubuh. Bagaimanapun, dehidrasi teruk boleh membahayakan untuk kedua-dua ibu dan bayi.

Dehidrasi semasa hamil boleh menjurus kepada paras rendah cecair amnion, yang akan mempengaruhi perkembangan bayi dalam kandungan, membawa kepada kelahiran pramatang dan boleh menjejaskan
 penghasilan susu badan.

Selain itu, dehidrasi semasa hamil juga boleh menyebabkan komplikasi serius, termasuklah kecacatan tiub neural dan kecacatan kelahiran.

Bagaimana untuk mencegah risiko dehidrasi semasa hamil?

Tidak sukar untuk mengelakkan masalah dehidrasi semasa hamil. Anda perlu mendapatkan air yang cukup bagi menghalang dehidrasi berlaku.

Jika anda mengalami mabuk hamil yang menyebabkan anda selalu muntah, cuba untuk minum banyak air apabila anda tidak berasa loya.

Selain itu, elakkan daripada terlalu banyak minum
minuman berkafein.
 Had kafein harian yang disarankan semasa hamil ialah 200 mg.

Kesimpulannya, setiap orang boleh mengalami dehidrasi, cuma ibu hamil adalah lebih berisiko jika tidak mendapat cukup air dalam tubuh. Cara terbaik untuk mengelakkan dehidrasi adalah dengan kekal hidrat.


Menggigil Antara Simptom Ketagihan Gula, Ini Cara Untuk Elak Ambil Makanan Manis

Makanan bergula dapat memberikan kenikmatan yang tidak dapat diungkapkan dengan kata-kata. Malahan, menurut kajian, gula dapat memberikan tahap ketagihan yang lebih tinggi berbanding dengan kokain. Majoriti individu tahu bahawa
glukosa
 merupakan sumber tenaga utama badan. Namun apa kata
otak
 anda? Adakah glukosa merupakan sumber tenaga yang idealnya untuknya. Ikuti artikel ini untuk tahu dengan lebih lanjut.

Peranan dopamin dalam ketagihan makanan bergula

“You are what you eat.”
.

Ini merupakan ungkapan yang memberikan konsep “Jika anda ingin hidup sihat, makanlah makanan yang sihat”. Diet obsogenik atau diet yang menyebabkan
masalah obesiti
 memberikan ancaman kepada kesihatan manusia sejagat. Ia kebiasaannya berasaskan makanan yang tinggi kandungan gula dan lemak.

Gula atau lebih tepat lagi, glukosa, merupakan sumber tenaga utama badan. Pada zaman dahulu kala, nenek moyang kita banyak mengambil buah-buahan sebagai makanan ruji kerana ia mudah didapati. Makanan yang berasaskan daging haiwan pula perlu diburu maka pengambilannya tidak sekerap buah-buahan.

Buah-buahan yang sudah masak mempunyai kandungan gula yang tinggi. Oleh sebab itulah kemanisan menjadi indikator utama yang menentukan sama ada buah tersebut boleh dimakan ataupun tidak. Jika buah itu masam, maka ia tidak sesuai dimakan kerana berkemungkinan ia belum masak atau beracun.

Bagi meningkatkan tahap kebarangkalian untuk hidup, otak membentuk sistem ganjaran bagi menggalakkan pengambilan gula sebagai sumber tenaga. Sistem ini digelar sebagai sistem dopamin mesolimbik. Ia akan merembeskan hormon dopamin bagi meningkatkan motivasi individu untuk terus mengambil makanan bergula.

Perubahan otak kesan daripada pemakanan bergula

Jika dilihat pada fungsi otak manusia sekarang, majoriti saintis berpendapat bahawa ia sama dengan fungsi otak manusia dulu kala. Kita masih mempunyai kecenderungan untuk mengambil makanan bergula berbanding dengan yang lain. Cuba anda ubah gaya pemakanan anda kepada diet rendah karbohidrat dan tinggi lemak atau protein. Anda akan mengalami simptom penarikan gula seperti menggigil, sakit kepala, ketidakstabilan emosi dan keinginan yang kuat (
craving
) terhadap makanan manis.

Pengaktifan sistem dopamin mesolimbik secara kerap akan menyebabkan adaptasi otak terhadap stimulasi. Proses ini dipanggil
neuroplasticity
dan jika ia melibatkan pemakanan bergula, kita akan mula berasa tidak seronok apabila mengambil jumlah gula pada kadar yang sama. Untuk mengaktifkan sistem tersebut, kita perlu menambah pengambilan gula bagi mendapatkan stimulasi dopamin yang sama dengan sebelum ini.

Inilah permulaan kepada proses ketagihan. Hari demi hari, jumlah gula yang diperlukan untuk mendapatkan stimulasi yang sama meningkat. Namun penggunaan terma “ketagihan gula” merupakan topik perdebatan di antara ahli akademik kerana pada asasnya kita memerlukan makanan yang mengandungi glukosa untuk hidup.

Kurang keupayaan untuk menepis godaan makanan bergula

Bukan mudah untuk menolak pelawaan untuk makan, terutamanya jika makanan itu manis. Persepsi tersebut akan menyebabkan rembesan awal
 insulin
 bagi menyediakan badan untuk memproses gula dan ini akan meningkatkan tahap kelaparan seseorang. Namun, otak anda mempunyai sekumpulan saraf rencatan (
inhibitory neurons
) yang terletak pada lobus otak depan prefrontal.

Saraf ini membolehkan anda untuk membuat sesuatu keputusan dan mengawal nafsu. Ia merangsang rembesan hormon GABA (
Gamma Aminobutyric Acid
) yang bertindak sebagai neurotransmiter perencat. Namun kajian yang dibuat oleh Amy C. Reichelt pada tahun 2015 telah mendapati bahawa pengambilan gula yang tinggi boleh mengubah aktiviti saraf rencatan tersebut. Tikus yang diberikan
minuman gula
 tidak boleh mengawal kelakuan dan membuat keputusan seperti biasa. Ia menurunkan kebolehan seseorang itu untuk melawan impuls yang dianggap tidak elok seperti pengambilan gula berlebihan.

Dapatan kajian tersebut diperkuatkan dengan kajian yang dijalankan pada tahun 2017. Dalam kajian tersebut, subjek yang mengambil makanan tinggi gula dan lemak mengalami tahap ketagihan (
craving
) yang tinggi walaupun ketika itu mereka tidak lapar. Ini menunjukkan kekerapan mengambil makanan bergula boleh menentukan tahap ketagihan individu tersebut terhadap makanan bergula.

Konklusi

Jika anda berhasrat untuk berhenti mengambil gula, lakukannya secara berperingkat. Anda akan merasai kesan penarikan gula namun ia cuma sementara. Keadaan tersebut sama dengan mereka yang mula mengamalkan diet rendah karbohidrat. Pertubuhan Kesihatan Sedunia (WHO) menyarankan pengambilan gula pada kadar 5 peratus sehari bersamaan dengan 6 sudu teh. Pengamalan gaya pemakanan seimbang dan senaman secara kerap dapat membetulkan semula kesan neuroplastik otak. Jika anda merasakan kesan daripada penarikan gula terlalu serius, berjumpalah dengan doktor bagi mendapatkan pemeriksaan dan khidmat nasihat.


Awas! Risiko Kehamilan Tidak Dirancang

Kehamilan yang tidak diingini ialah kehamilan yang dilaporkan sama ada yang tidak diingini (iaitu kehamilan yang berlaku apabila tiada anak, atau tidak ada lagi anak-anak, yang diingini) atau salah masa (iaitu, mengandung lebih awal daripada yang dikehendaki). Kehamilan tidak dirancang atau tidak diingini ialah konsep teras yang digunakan untuk memahami lebih baik akan populasi kesuburan dan keperluan yang tidak perlu untuk kontrasepsi (mengawal kelahiran) dan merancang keluarga. Kehamilan yang tidak diingini adalah hasil daripada tidak menggunakan kontrasepsi, atau penggunaan kaedah kontraseptif berkesan yang tidak tepat atau tidak konsisten.

Kira-kira separuh daripada kehamilan yang tidak diingini berakhir dengan pengguguran. Oleh itu, berlakunya pengguguran boleh dilihat sebagai salah satu daripada akibat utama kehamilan tidak dirancang atau tidak diingini.

Komplikasi perubatan

Seperti mana-mana prosedur pembedahan, pengguguran membawa kepada risiko komplikasi perubatan, termasuklah kematian. Komplikasi yang diketahui secara langsung berkaitan dengan prosedur termasuklah pendarahan, perforasi rahim, kecederaan serviks, dan jangkitan, yang selalunya disebabkan oleh pengguguran tidak lengkap. Komplikasi seterusnya termasuklah kemungkinan kesan negatif ke atas hasil kehamilan, terutamanya berat badan bayi rendah semasa lahir, pengguguran spontan pertengahan trimester, dan kelahiran pramatang. Sebilangan besar pengguguran yang dilakukan di negara ini ialah prosedur aspirasi vakum trimester-pertama. Kesan kehamilan dalam kalangan wanita yang mempunyai satu pengguguran aspirasi adalah tidak berbeza dengan wanita yang tidak melakukan pengguguran. Keputusannya adalah bercampur, bagaimanapun, berkenaan dengan pengaruh ke atas hasil kehamilan berikutnya yang mengalami lebih daripada satu pengguguran atau mengalami pengguguran trimester kedua dilihat oleh pengambilan vakum. Pada masa ini, penyelidik masih menjalankan kajian tentang kebarangkalian hubungan antara pengguguran dan peningkatan risiko mendapat kanser payudara pra-menopaus.

Masalah psikologi

Walaupun risiko perubatan pengguguran kelihatan sangat kecil, tetapi prosedur ini boleh menimbulkan masalah etika dan moral kepada sesetengah wanita dan juga penyedia kesihatan. Di samping itu, wanita (dan mereka yang terdekat dengannya) mungkin mendapati bahawa kehamilan tidak dirancang atau tidak diingini dan menimbang pilihan pengguguran memberikan pengalaman yang sukar dan beremosi, serta prosedur itu sendiri melibatkan kesakitan dan juga perbelanjaan yang cukup besar.

Menurut kajian saintifik terkini, mengalami pengguguran tidak akan meningkatkan risiko seseorang wanita itu mendapat masalah kesihatan mental.

Penyelidik mendapati kehamilan tidak diingini menggandakan risiko mendapat masalah kesihatan mental, bagaimanapun kadar ini tetap sama jika wanita memilih untuk melakukan pengguguran ataupun meneruskan kehamilan.

Pakar menemukan bahawa wanita yang mengalami sejarah masalah kesihatan mental sebelum melakukan pengguguran adalah lebih cenderung untuk mengalaminya selepas prosedur.

Faktor yang mungkin berpotensi meningkatkan risiko masalah kesihatan mental selepas pengguguran termasuklah wanita mendapat tekanan daripada pasangan untuk melakukan pengguguran, kejadian yang menekankan, atau wanita itu sendiri mempunyai sikap negatif terhadap pengguguran.

Bagaimana untuk mencegah kehamilan tidak dirancang

Kehamilan tidak dirancang dikaitkan dengan peningkatan risiko masalah kepada ibu dan bayi. Jika kehamilan tidak dirancang sebelum konsepsi, seseorang wanita itu mungkin tidak berada dalam keadaan kesihatan yang optimum untuknya hamil. Contohnya, wanita dengan kehamilan tidak dirancang boleh menangguhkan penjagaan pranatal yang mungkin menjejaskan kesihatan bayi. Oleh itu, adalah penting untuk semua wanita yang berada dalam usia pembiakan untuk mengamalkan tabiat sihat seperti:

Mengambil asid folik.

Mengekalkan diet dan berat badan sihat.

Melakukan aktiviti fizikal dengan kerap.

Berhenti merokok.

Mengelakkan alkohol dan dadah.

Bercakap dengan doktor mengenai ujian saringan penyakit kronik.

Berjumpa dengan doktor dan berbincang mengenai perancangan anda untuk mula hamil.

Menggunakan perancang kehamilan dengan betul dan konsisten jika anda aktif melakukan hubungan intim, tetapi mahu melewatkan atau mengelakkan hamil.


Sekatan saluran keluar pundi kencing

Saluran kencing tersumbat merupakan satu kondisi yang serius. Kondisi ini terjadi apabila ada sesuatu yang menghalang pengeluaran urin dari pundi kencing. Jika ia dibiarkan tanpa rawatan, kondisi ini boleh menyebabkan kerosakan buah pinggang.

Definisi

Apa itu masalah saluran kencing tersumbat?

Saluran kencing tersumbat (BOO) adalah sekatan pada bahagian bawah pundi kencing. Ia mengurangkan dan menghalang aliran air kencing ke dalam uretra – tiub yang membawa keluar air kencing daripada badan.

Apakah kebarangkaliannya?

Keadaan ini sering berlaku pada lelaki yang telah berusia.
Ia selalunya disebabkan oleh BPH.
 Batu karang pundi kencing dan kanser pundi kencing juga antara yang sering dilihat berlaku kepada lelaki berbanding wanita.

Sila berbincang dengan doktor anda untuk maklumat lanjut.

Simptom-simptom

Apakah simptom-simptomnya?

Simpom-simptom biasa bagi masalah saluran kencing tersumbat adalah:

Sakit abdomen.

Sentiasa rasa pundi kencing penuh.

Kerap kencing.

Sukar untuk kencing
 (penahanan urinari akut).

Sakit ketika kencing (disuria).

Masalah ketika mahu mula untuk kencing (teragak-agak; urinary hesitancy).

Aliran air kencing perlahan.

Jangkitan saluran urinari.

Aliran air kencing yang mula dan berhenti (keterputus-putusan urinari) .

Bangun pada
waktu malam untuk kencing
 (nokturia).

Mual, letih, dan penahanan cecair jika kegagalan buah pinggang berlaku.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor.

Bila saya harus berjumpa doktor?

Jika anda mempunyai sebarang tanda atau simptom di atas atau mempunyai sebarang soalan, sila rujuk doktor anda. Tubuh setiap orang bertindak dengan cara yang berbeza. Berbincang dengan doktor mengenai apa yang terbaik untuk situasi anda.

Punca

Apakah punca saluran kencing tersumbat?

Punca-punca biasa bagi sekatan saluran kencing (BOO) termasuk:

Hiperplasia kelenjar prostat benigna (BPH), atau kelenjar prostat membesar.

Batu karang
.

Ketumbuhan (kanser).

Ketumbuhan pelvik (servik, prostat, uterus, rektum).

Striktur uretra.

Punca-punca yang kurang berlaku termasuk:

Sistosele

Objek bendasing.

Ijap uretral posterior (kecacatan sejak lahir bagi lelaki).

Kekejangan uretra.

Diverticula uretra.

Faktor-faktor Risiko

Apakah yang meningkatkan risiko saya?

Terdapat banyak faktor risiko bagi maslaah saluran kencing tersumbat, seperti:

Umur: Semakin lanjut usia seseorang lelaki, semakin tinggi peluang untuknya mengalami penyakit ini.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit didiagnosis?

BOO boleh disyaki sekiranya terdapat ketumbuhan abnormal pada abdomen atau pundi kencing menjadi lebih besar daripada biasa.

Selain itu, lelaki yang mempunyai kelenjar prostat yang membesar atau wanita yang mempunyai sistosele (pundi kencing prolaps) boleh didiagnosis dengan BOO.

Ujian-ujian yang dilakukan termasuk:

Ujian darah bagi memeriksa kerosakan buah pinggang.

Mengkultur urin bagi ujian untuk jangkitan.

Ultrasound buah pinggang dan pundi kencing bagi mencari di mana sekatan urin berlaku.

Ujian urin bagi mencari darah di dalam urin.

X-ray bagi mencari saluran uretra yang mengecil.

Bagaimana pesakit saluran kencing tersumbat dirawat?

Rawatan bagi kondisi ini bergantung kepada punca masalah. Bagi kebanyakan kes, tiub yang dipanggil kateter dimasukkan melalui uretra ke dalam pundi kencing. Kateter akan melegakan sekatan ini.

Kadang kala kateter suprapubis (tiub yang dimasukkan melalui kawasan perut ke dalam pundi kencing) diperlukan bagi mengalir keluar pundi kencing.

Pembedahan selalunya diperlukan bagi rawatan jangka panjang. Walau bagaimanapun, banyak penyakit yang menyebabkan masalah ini boleh dirawat dengan ubat.

Berbincang dengan pembekal penjagaan kesihatan anda mengenai rawatan-rawatan yang boleh dilakukan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil?

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Kami Bongkar 6 Rahsia Mudah Untuk Dapat Kulit Muka Persis Artis KOREA!

Sudah menjadi
 impian setiap individu tidak kira lelaki atau wanita
 terutamanya untuk memiliki kulit muka persis artis Korea yang putih, bersih dan tanpa cela.

Persoalannya, apakah rahsia yang diamalkan oleh mereka? Jom terus baca artikel ini untuk tahu!

#1. Jangan sekadar mencuci muka sekali sahaja

Kebanyakan kita beranggapan bahawa mencuci muka sekali sahaja setiap hari sudah mencukupi.

Walhal, ini adalah tidak benar sama sekali kerana j
ika anda ingin menjadikan kulit anda persis artis Korea, anda perlu mencuci muka anda secara berganda.

Maksudnya di sini adalah masyarakat Korea akan
mencuci muka lebih daripada sekali dan sekurang-kurangnya dua kali
.

Ini kerana anda yang menggunakan solekan perlu membersihkannya daripada kulit muka setiap menggunakan pembersih solekan yang berasaskan minyak untuk cucian yang pertama.

Untuk cucian kedua, anda perlu gunakan pencuci wajah yang biasa untuk membersihkan kulit hingga ke dalam (deep clean).

Jadi, pastikan anda
membersihkan wajah setiap kali selepas memakai solekan
 lebih daripada sekali sebelum anda masuk tidur.

Rahsia kulit muka artis Korea #2. Peraturan 10 saat

Apa itu peraturan 10 saat?

Peraturan ini sangat popular dalam kalangan artis Korea di mana individu yang baru sahaja selesai mandi, perlu memakai toner atau esen pada wajah dalam masa kurang 10 saat!

Amalan ini dikatakan perlu dilakukan untuk
 mengelakkan kulit anda menjadi kering
.

Secara hipotesisnya, lebih lama anda tangguh untuk memakai toner atau esen, lebih cepat kulit anda akan menjadi kering.

Untuk menjayakan amalan ini, anda boleh simpan toner atau esen di dalam bilik mandi untuk memudahkan ia dicapai dan digunakan selepas sahaja anda selesai mandi.

Amalan ini mungkin
berpunca daripada tahap sensitiviti kulit pada wajah
 yang sangat nipis.

J
adi, anda perlu secepatnya mengunci lembapan pada kulit wajah untuk sentiasa melindunginya.

#3. Sentiasa bawa topeng muka

Bagi masyarakat dan artis Korea, topeng muka
adalah seakan sesuatu yang sangat penting
.

Ia merupakan kegilaan bagi setiap kelompok masyarakat mereka tidak kira jantina dan usia.

Ini disebabkan oleh sifat topeng ini yang boleh melembap, mengelupas dan mencerahkan kulit.

Ketika menggunakannya, terdapat satu tip yang sangat berguna iaitu sentiasa bawa ia ke mana-mana sahaja terutamanya ketika anda mengunjungi gim atau spa.

Ini kerana tempat sebegini akan membuat liang pori pada wajah anda terbuka kerana wap yang panas.

Jadi, setiap kali anda berasa kulit anda mula mengalami ketidakselesaan,
segera gunakan topeng ini
 untuk memastikan kulit muka anda sentiasa segar.

#4. Sentiasa pakai pelindung matahari

Masyarakat kita beranggapan bahawa
 pelindung matahari sama ada berbentuk krim atau ubat
 sapuan hanya perlu dipakai apabila kita hendak keluar rumah ketika cuaca panas sahaja.

Ini adalah amalan yang silap sama sekali.

Di Korea, masyarakat mereka sangat bersikap hati-hati dan akan mengambil langkah pencegahan yang awal untuk mengelak penuaan.

Jadi, pemakaian pelindung matahari yang tinggi SPF walaupun bukan ketika cuaca panas adalah sangat dititikberatkan.

Bukan setakat pelindung matahari sahaja, anda juga sebenarnya perlu sentiasa memakai topi untuk melindungi wajah anda daripada sinaran ultra ungu atau gunakan payung ketika berada di luar rumah.

Selain wajah, lindungi juga kulit tangan atau kaki anda dengan
menutupnya dengan pakaian yang sesuai
 agar ia tidak terlalu terdedah kepada cahaya terik matahari.

Bukan bermaksud anda wajib mengelak cahaya matahari umpama drakula, cuma kurangkan pendedahan terhadapnya kerana sinaran ultra ungu ini boleh membuat kulit anda jadi gelap dan kusam sekali gus merosakkan kulit anda.

Baca lagi artikel berkaitan:

Penjagaan Kulit Yang Sihat Tidak Lengkap Tanpa Sabun Mandi, Pelembap Kulit Dan Pelindung Matahari Yang Tepat, Ini Sebabnya!

Pelindung Matahari Kimia VS Pelindung Matahari Fizikal: Mana Lebih Bagus?

AWAS! Penggemar Cahaya Matahari Berisiko Dapat Kanser Kulit, Ada Kaitan Juga Dengan Genetik?

Rahsia kulit muka artis Korea #5. Urut wajah

Di Korea, sudah menjadi rutin yang sangat biasa bagi mereka untuk
mengurut wajah mereka pada setiap hari
.

Jika anda ingin mencubanya, anda mungkin boleh amalkan urutan menggunakan tulang ketuk jari atau ibu jari untuk mengurut seluruh permukaan wajah anda dengan lembut untuk merangsang sel dan otot di bawah kulit.

Ini bukan sahaja akan melancarkan peredaran darah dan oksigen pada muka namun juga akan membuatkan kulit wajah anda lebih sihat dan cantik.

Dalam pada itu, urutan muka ini dikatakan mampu membuat kulit wajah anda menjadi tegang
sekali gus menghalang kedutan daripada muncul
.

Ini merupakan teknik yang sangat mudah dilakukan untuk melambatkan penuaan.

Rahsia kulit muka artis Korea #6. Tampar wajah

Aneh, bukan? Hakikatnya, amalan aneh ini adalah sangat popular di Korea.

Mungkin jika dilihat dari segi saintifiknya, ia sedikit menyerupai teknik urutan wajah yang mampu
melancarkan peredaran darah dan oksigen
.

Ini merupakan punca mengapa masyarakat di sana sangat gemar menampar wajah mereka sendiri.

Dikatakan juga, lebih kuat anda tampar, lebih banyak manfaat yang anda akan terima.

Jika anda ingin mencubanya, tiada masalah
.

 Cuma pastikan anda tidak meninggalkan kesan lebam pada pipi yang akan merosakkan penampilan anda.


Vasektomi, Teknik Cegah Hamil Kontroversi Buat Lelaki, Tapi Berkesan Ke?

Prosedur vasektomi, walaupun tidak kedengaran lazim, namun ia
merupakan salah 1 daripada cara yang paling efektif untuk elak kehamilan.

Ia lebih kurang sama dengan kaedah ikat tiub yang boleh dialami oleh wanita untuk mengekang pergerakan ovum.

Walau bagaimanapun, di Malaysia, prosedur ini boleh menimbulkan kontroversi jika dilakukan secara elektif (sukarela tanpa sebab perubatan).

Hal ini kerana majoriti masyarakat di Malaysia beragama Islam, dan penganutnya
 ditegah daripada teknik kawalan kehamilan kekal seperti vasektomi.

Artikel ini akan mengupas sedikit sebanyak tentang vasektomi dan sebab di sebalik mengapa ia dilakukan.

Apa itu prosedur vasektomi dan bagaimanakah ia dijalankan?

Vasektomi merupakan 1 prosedur kawalan kehamilan kekal yang menghalang pergerakan sperma keluar ketika proses ejakulasi.

Prosedur ini melibatkan pemotongan struktur tiub yang dikenali sebagai vas deferens.

Ia adalah
saluran yang membawa sperma ke tiub urethra (tempat keluar air kencing).

Oleh sebab proses fisiologi ini merupakan salah 1 aspek penting kehamilan, jadi bagi mereka yang tidak mahu hamil, fungsi tiub tersebut perlu dihalang.

Objektif utama seseorang itu menjalani prosedur vasektomi adalah untuk
memastikan air mani mereka tidak mengandungi sperma.

Kaedah pembedahan boleh dibuat melalui cara klasik yang melibatkan 2 potongan (insisi) untuk mengakses struktur tiub vas deferens.

Anda mungkin berminat:

Pembalikan Vasektomi

Vasektomi Bilateral (Pembedahan)

Selain itu, terdapat juga teknik laparoskopi dibuat melalui 1 lubang kecil bagi memotong dan mengikat tiub tersebut.

Prosedur ini lazimnya dilakukan menggunakan ubat bius setempat.

Mereka yang menjalaninya
tidak boleh membuat sebarang kerja berat atau hubungan seks untuk tempoh seminggu.

Walaupun kaedah ini boleh dikatakan 100% berkesan untuk elak kehamilan, hakikatnya ia tidak sebegitu.

Menurut Persatuan Urologi Amerika (AUA), kehamilan biasanya berlaku pada 1 daripada 1,000 pasangan yang lelakinya telah menjalani prosedur vasektomi.

Risiko kehamilan selepas menjalani prosedur tersebut

Melalui data kajian yang dikumpul, jelas menunjukkan keberkesanan prosedur vasektomi berada pada 99.9%.

Apa yang anda perlu tahu adalah
vasektomi tidak menurunkan risiko kehamilan kepada 0%
 sejurus selepas anda melalui prosedur tersebut.

Terdapat jangka masa di mana wanita mempunyai 0.01% untuk hamil walaupun saluran vas deferens suami sudahpun dipotong.

Saki baki sperma yang terdapat pada dinding vas deferens boleh keluar melalui
ejakulasi dan proses persenyawaan dengan ovum wanita.

Ini antara sebab mengapa doktor menegaskan pasangan yang tidak mahu mempunyai anak untuk melakukan hubungan seks dengan perlindungan pada 3 bulan pertama selepas prosedur.

Jadi bila waktu yang selamat untuk anda
melakukan hubungan seks tanpa menggunakan kondom dan sebagainya?

Baca juga:

https://wp.hellodoktor.com/ms/gaya-hidup-sihat/seks-hubungan/kontrasepsi/apa-itu-vasektomi/

Menurut kajian yang dijalankan oleh Kolej Pembedahan Diraja Australia pada tahun 2005,
sperma akan habis dalam tempoh 3 bulan atau selepas 20 kali ejakulasi.

Terdapat beberapa subjek kajian yang masih mempunyai sperma di dalam air mani mereka selepas tempoh tersebut.

Namun,
sperma tersebut tidak bergerak
 dan ada dalam kalangan mereka yang akhirnya mencapai azoospermia (tiada sperma dalam air mani).

Setelah anda menjalani prosedur vasektomi, anda akan dipantau oleh doktor.

Air mani anda akan dianalisis selepas 3 bulan untuk
melihat sekiranya terdapat sperma yang masih aktif mencari telur.

Sama ada anda berjaya atau tidak untuk elak kehamilan bergantung kepada anda sendiri. Anda perlu patuh kepada temujanji doktor.

Pastikan anda menggunakan kaedah kawalan kehamilan lain seperti
 kondom dan pil cegah hamil sebelum doktor memberikan lampu hijau
.

Prosedur vasektomi dari sudut pandang agama. Adakah ia benar-benar kekal?

Bagi mereka yang memang tidak mahu mempunyai anak lagi, prosedur vasektomi boleh memberikan ketenangan minda selepas anda melakukan
 hubungan seks tanpa perlindungan bersama isteri.

Berbanding dengan kaedah ikat tiub wanita, prosedur vasektomi lebih murah dan mudah untuk dilaksanakan.

Walau bagaimanapun, keputusan untuk menjalani prosedur ini tidak boleh dibuat secara terburu-buru.

Hal ini kerana
vasektomi merupakan 1 prosedur kekal dan tidak lagi boleh kembali kepada fungsi asal.

Oleh sebab itulah agama Islam melarang umatnya daripada melakukan perkara sebegini.

Jika kawalan kehamilan bersifat sementara, ia masih boleh dipertimbangkan.

Namun jika ia bersifat kekal, tidak kira untuk lelaki ataupun wanita, tanpa sebab perubatan yang kukuh, hukumnya tetap haram.

Bagaimana pula dengan prosedur vasektomi yang boleh disambung kembali untuk berfungsi seperti biasa?

Kajian yang dijalankan di Belgium pada tahun 2018 menunjukkan lebih daripada 7% individu yang telah menjalani vasektomi ingin menyambung tiub tersebut semula.

Walau bagaimanapun, anda perlu tahu bahawa prosedur ini sukar dan mahal kerana ia melibatkan pakar bedah yang berkemahiran tinggi.

Kadar kejayaannya adalah di antara 40% hingga 90% bergantung kepada pelbagai jenis faktor seperti:

Usia

Pengalaman pakar bedah

Bila prosedur vasektomi tersebut dibuat

Oleh sebab itulah golongan lelaki perlu berfikir sebaiknya. Dalam agama Islam, perkara ini tetap haram kerana terdapat kaedah lain yang lebih selamat.

Perancangan seseorang itu boleh berubah mengikut masa.

Maka jangan bebankan diri anda di masa hadapan dengan keputusan yang dibuat sambil lewa pada hari ini.

Konklusi

Prosedur vasektomi mempunyai kadar kejayaan yang tinggi.

Berbanding dengan kaedah ikat tiub wanita, ia lebih murah dan mudah untuk dilaksanakan oleh pakar bedah.

Apa yang penting adalah anda perlu ambil masa, berfikir akan implikasi sekiranya anda sedang menimbang keputusan sama ada untuk buat atau tidak prosedur vasektomi.


Alahai, Lemak Perut Semakin Banyak? Ayuh Cuba 7 Tip Ini Untuk Menyingkirkannya!

Sesiapa sahaja boleh mengalami masalah perut berlipat dan pastinya ia akan menjejaskan
tahap keyakinan diri
. Usah gusar, ada cara menghilangkan lemak di perut untuk anda.

Untuk mendapatkan lebih banyak info tentang Pemakanan, sila dapatkannya
di sini.

Masalah lemak di perut

Sebelum mengetahui cara menghilangkan lemak di perut, jom ketahui serba sedikit mengenainya.

Lemak yang terdapat pada perut
 merujuk kepada lemak sekitar perut. Ia dibahagikan kepada 2 jenis:

Visceral – lemak ini mengelilingi organ tubuh

Subkutan – lemak yang berada di bawah kulit

Umumnya, komplikasi lemak visceral lebih berbahaya daripada subkutan.

Mempunyai
berat berlebihan
 antara punca kebanyakan penyakit utama. Lemak yang berlebihan pada perut meningkatkan risiko:

Penyakit jantung

Serangan jantung

Tekanan darah tinggi

Strok

Diabetes jenis 2

Asma

Kanser payudara

Kanser kolon

Demensia

Baca juga:

Cara menghilangkan lemak di perut: Fahami punca kemunculannya

Antara punca pengembangan lemak berlebihan pada perut adalah:

1. Diet pemakanan

Makanan bergula, rendah protein dan
tinggi karbohidrat
 boleh menyebabkan kenaikan berat.

Pengambilan lemak trans pula menjadi punca keradangan dan mengakibatkan kegemukan, sekali gus menyebabkan kemunculan lemak di perut.

2. Terlalu banyak alkohol

Minum alkohol dengan banyak didapati menjadi faktor
penyebab pertambahan berat badan
.

3. Tekanan

Apabila berada dalam tekanan, kebanyakan individu akan makan secara berlebihan.

4. Kurang bersenam

Gaya hidup tidak aktif menyukarkan seseorang untuk membuang lemak berlebihan, terutama di bahagian perut.

5. Genetik

Saintis berpendapat genetik boleh mempengaruhi tingkah laku, metabolisme dan risiko mengembangkan penyakit
berkaitan obesiti.

6. Kurang tidur

Tidak mendapat tidur yang mencukupi dan berkualiti dikaitkan dengan peningkatan tingkah laku pemakanan tidak sihat seperti
makan secara emosi,

sekali gus menjadi punca masalah lemak di perut.

7. Merokok

Individu perokok dipercayai mempunyai lebih banyak lemak pada bahagian perut, terutamanya lemak visceral.

7 cara menghilangkan lemak di perut

Langkah-langkah berikut dapat membantu menyingkirkan masalah perut berlipat:

1. Ubah diet pemakanan harian

Diet seimbang dan sihat dapat membantu
menurunkan berat
 dan mempengaruhi tahap kesihatan secara keseluruhan.

#Makan banyak serat

Serat larut menyerap air dan membentuk gel yang membantu melambatkan perjalanan makanan dalam saluran penghadaman. Serat larut juga membantu melawan lemak di perut.

Cara menghilangkan lemak di perut #Hindari makanan tinggi lemak trans

Lemak trans
 terhasil apabila hidrogen dipam ke dalam lemak tak tepu, seperti minyak kacang soya.

Ia terdapat dalam beberapa jenis makanan seperti marjerin dan sering ditambah dalam makanan dibungkus.

#Makanan tinggi protein

Protein adalah nutrien penting dalam menguruskan berat badan. Ia juga meningkatkan
kadar metabolisme
 dan membantu mengekalkan jisim otot semasa penurunan berat badan.

#Elakkan makanan bergula

Gula mengandungi fruktosa – dikaitkan dengan beberapa penyakit kronik jika diambil secara berlebihan seperti penyakit jantung, diabetes jenis 2, obesiti dan
penyakit hati berlemak.

#Kurangkan makanan tinggi karbohidrat antara cara menghilangkan lemak di perut

Mengurangkan pengambilan karbohidrat terutamanya karbohidrat halus sangat bermanfaat untuk menghilangkan lemak termasuklah lemak di perut.

#Kurangkan minuman manis

Minuman manis dengan cecair fruktosa boleh menyebabkan munculnya lemak pada bahagian perut.

#Ikan berlemak setiap minggu

Ikan berlemak sangat sihat dan kaya dengan protein serat lemak
omega 3
 yang dapat melindungi tubuh daripada penyakit. Omega-3 juga dapat mengurangkan kandungan lemak visceral.

2. Hadkan pengambilan alkohol antara cara menghilangkan lemak di perut

Individu yang ingin menyingkirkan lemak pada bahagian perut ini perlu memantau pengambilan alkohol mereka.

Ini kerana minuman ini sering mengandungi gula tambahan yang menyumbang kepada kenaikan berat badan.

3. Lakukan senaman

Gaya hidup sedentari atau tidak aktif boleh menyebabkan banyak masalah kesihatan serius, termasuklah kenaikan berat badan.

Jika ingin mengurangkan berat dan lemak di bahagian abdomen, anda perlu banyak melakukan aktiviti fizikal dalam kehidupan harian, seperti
senaman aerobik
 dan latihan kekuatan.

4. Cahaya matahari bantu menghilangkan lemak perut

Pendedahan cahaya matahari dipercayai dapat membantu mencegah kenaikan berat badan dan disfungsi metabolik.

Walaupun masih banyak kajian diperlukan untuk mengesahkannya, namun tiada salahnya jika anda lakukan aktiviti riadah di luar rumah bagi membantu tubuh mendapat
cahaya matahari.
 Badan pun akan sihat!

5. Kurangkan stres

Tekanan boleh menyebabkan berat badan seseorang bertambah. Ini disebabkan pembebasan hormon stres kortisol mempengaruhi selera makan individu dan mengakibatkan mereka makan secara berlebihan.

Teknik menghilangkan tekanan yang boleh dicuba adalah ketenangan minda dan meditasi serta senaman ringan seperti yoga.

6. Perbaiki corak tidur, penting untuk hilangkan lemak perut

Tidur sangat penting untuk kesihatan keseluruhan individu.

Tujuan utama anda perlu tidur bukan sahaja bagi membolehkan tubuh berehat, sembuh dan pulih, bahkan ia turut mempengaruhi berat badan.

Mendapatkan tidur berkualiti
 penting bagi mereka yang merancang menurunkan berat badan, termasuklah lemak di perut.

7. Berhenti merokok

Merokok adalah faktor risiko peningkatan lemak serta banyak masalah kesihatan lain.

Berhenti merokok
 secara signifikan dapat mengurangkan risiko lemak berlebihan pada bahagian perut dan meningkatkan kesihatan secara keseluruhan.


Mengapa Ibu Hamil Perlukan Kalsium?

Kalsium adalah satu unsur kimia yang penting untuk organisma hidup, termasuklah manusia. Kita memerlukan sejumlah kalsium tertentu untuk membina dan mengekalkan tulang yang kuat serta memelihara kesihatan hubungan antara otak dan pelbagai bahagian tubuh manusia.

Mengapa pengambilan kalsium penting?

Semasa hamil, anda bukan sahaja memerlukan kalsium untuk tubuh anda. Sebaliknya, bayi dalam kandungan anda juga memerlukan kalsium untuk:

Membina tulang dan gigi yang kuat;

Tumbesaran jantung, saraf, dan otot yang sihat;

Perkembangan degupan jantung yang normal dan keupayaan pembekuan darah.

Jika ibu mengandung tidak mendapat cukup kalsium dalam diet, bayi akan mengambilnya dari tulang ibu, sekali gus boleh menjejaskan kesihatan ibu nanti.

Bila perlu mengambil kalsium

Kebanyakan wanita tidak mendapat mineral penting ini secukupnya. Wanita berumur lebih 18 tahun memerlukan 1,000 mg kalsium sehari sebelum, semasa, dan selepas kehamilan. Bagi wanita berusia 18 tahun dan ke bawah, mereka memerlukan 1,300 mg kalsium sehari. Bagi menepati amaun ini, dapatkan empat hidangan produk tenusu atau makanan yang kaya-kalsium setiap hari.

Walaupun selepas bayi anda lahir dan anda habis menyusukan bayi, namun anda masih perlu memberi tumpuan kepada pengambilan kalsium anda. Anda memerlukan mineral untuk membantu menguatkan tulang dan mencegah masalah tulang rapuh (osteoporosis) pada masa akan datang.

Jika anda mengambil vitamin pranatal, ia sepatutnya memberikan anda sekurang-kurangnya 150 hingga 200 mg kalsium. Anda boleh cuba mengambil suplemen kalsium berasingan, tetapi ingatlah bahawa tubuh anda hanya boleh menyerap kira-kira 500 mg kalsium pada satu masa. Jadi, anda perlu mengambil kalsium tambahan dalam dos yang lebih kecil, beberapa kali sehari.

Dan, jangan berlebihan. Pengambilan terlalu banyak kalsium boleh menyebabkan sembelit, sekali gus meningkatkan risiko anda untuk mendapat batu karang, dan mengganggu penyerapan zat besi dan zink dalam makanan yang anda makan.

Pastikan jumlah kalsium yang anda ambil daripada makanan, suplemen, dan air tidak melebihi 2,500 mg. (Air paip lazimnya mengandungi antara 1 dan 135 mg kalsium setiap liter, air mineral botol pula mengandungi purata 208 mg setiap liter, dan air tulen botol selalunya mengandungi hanya jumlah surih.)

Kalsium tambahan didatangkan dalam pelbagai bentuk, biasanya kalsium sitrat dan kalsium karbonat. Kalsium sitrat adalah jenis yang mudah diserap oleh tubuh.

Kalsium karbonat menyediakan kalsium yang paling banyak, tetapi memerlukan asid perut tambahan untuk membantu melarutkannya, jadi adalah terbaik jika diambil dengan hidangan. Disebabkan kalsium sitrat tidak memerlukan asid perut untuk penyerapan, jadi ia boleh diambil antara hidangan dan merupakan pilihan perubatan hulu hati yang baik, kerana ia boleh mengurangkan asid perut.

Selain itu, ambil tablet tanpa-plumbum. Sesetengah suplemen kalsium, seperti suplemen yang mengandungi serbuk tulang, dolomit, atau coral, boleh mengandungi sedikit plumbum, yang membahayakan bayi dalam kandungan.

Sumber lain kalsium

Dietari kalsium boleh ditemui dalam beberapa makanan dan minuman tertentu, malahan, kita juga disarankan untuk mengambil kalsium daripada pelbagai sumber.

Makanan dan minuman yang merupakan sumber kaya kalsium:

Susu;

Keju;

Yogurt;

Rumpai laut;

Kekacang dan benih, termasuklah pistachio, bijan, badam, kacang hazel;

Kekacang;

Buah ara;

Brokoli;

Bayam;

Tauhu;

Daun dandelion;

Bijirin sarapan pagi lengkap;

Minuman lengkap, termasuklah susu soya dan pelbagai jus buah-buahan.


Awasi Penggunaan Komputer Anak Anda

Dalam era dunia digital, segalanya berada di hujung jari. Teknologi digital ini digunakan oleh setiap generasi tanpa mengira peringkat umur. Kanak-kanak juga tidak terkecuali dalam penggunaan teknologi ini. Namun begitu sebagai ibu bapa, anda perlu memainkan peranan anda dalam mengawasi dan mengawal penggunaan komputer oleh anak anda.

Menerima realiti

Dunia digital seseorang individu itu bermula sejak zaman kanak-kanak lagi. Sebagai ibu bapa, keadaan ini amat membimbangkan. Ini kerana dalam dunia digital, anak-anak mampu mengatakan apa sahaja yang terbuku dalam hati mereka tanpa menghiraukan sebarang kesan yang bakal timbul kelak. Ini akan mengakibatkan pelbagai kesan negatif contohnya buli siber, gosip dan merosakkan reputasi. Kebanyakan ibu bapa tidak selesa untuk mengawasi penggunaan komputer anak-anak kerana ini melibatkan privasi mereka. Oleh itu, awasi dan kawal setiap tingkah laku mereka dalam dunia digital dengan bijak bagi mengelakkan perasaan tidak selesa setiap pihak.

Percaya kepada anak anda

Sekiranya anak anda mengetahui bahawa anda sedang mengawasi mereka dan mereka mula menyorok ketika menggunakan komputer, anda boleh menggunakan beberapa teknik yang sesuai. Sebagai contoh anda boleh meletakkan komputer di kawasan yang mudah dilihat oleh anda. Selain itu, anda juga boleh mengusik mereka dengan bertanya “laman sesawang apa yang kamu layari itu?”

Anda perlu mempercayai anak anda selepas anda menasihati mereka. Namun kadangkala teguran sahaja tidak mencukupi untuk melindungi mereka. Berbincanglah dengan menggunakan ayat-ayat memujuk. Jangan terlalu tegas dan menghukum anak anda kerana perbuatan ini hanya akan mengeruhkan keadaan. Selain itu, anda perlu melihat sejarah laman web yang pernah dilayari oleh anak anda. Jika anda mahukan lebih informasi, gunakan peranti pengawasan untuk komputer anda.

Peranti pengawasan

Terdapat dua kategori peranti pengawasan:

Peranti penyekat membolehkan ibu bapa membuat senarai laman sesawang yang ingin disekat. Peranti ini juga boleh menyimpan setiap percubaan masuk ke dalam laman sesawang yang disekat itu. Sesetengah program juga akan menghantar mesej kepada anda sekiranya ada laman web yang disekat itu cuba dimasuki. Anda juga boleh mengehadkan tempoh penggunaan sesebuah komputer.

Peranti perekod akan merekod setiap data yang dihantar, diterima, dilayari  dan dimuat turun. Peranti ini juga boleh merekod paparan skrin komputer anda. Peranti ini juga mampu untuk menghalang segala carian terhadap sesuatu perkara yang ingin anda sekat contohnya seks atau dadah.

Perlindungan sedia ada dalam komputer

Bagi pengguna Windows, kawalan ibu bapa boleh diakses di Control Panel. Cari akaun pengguna atau User Account kemudian klik pada Family Safety Control Panel. Pengguna Windows Vista pula boleh menyekat laman sesawang yang anda ingin sekat. Selain itu juga, pengguna Windows ini membolehkan pengguna menerima laporan setiap aktiviti anak anda yang menggunakan komputer. Anda juga boleh mengehadkan jam penggunaan serta menyekat permainan video dan program yang mempunyai unsur yang tidak sesuai untuk kanak-kanak.

Tanpa mengira sistem anda, kebanyakan pelayar seperti Safari dan Firefox mempunyai rekod sejarah yang menunjukkan laman sesawang yang pernah dilayari. Rujuk manual penggunaan untuk mengetahui bagaimana untuk mengakses sistem ini. Namun begitu anak anda mungkin boleh mengetahui bagaimana untuk memadam sejarah tersebut. Oleh itu, bertanyalah pada anak anda sekiranya anda tidak memadam sejarah tersebut tetapi telah sedia terpadam dalam komputer anda.

Hello Health Group
 tidak menyediakan nasihat perubatan, diagnosis, atau rawatan.


Cirit-Birit: Pencegahnya Dalam Kalangan Warga Tua

Cirit-birit adalah penyakit berbahaya dan boleh mengancam nyawa. Ia lebih bermasalah dan berbahaya bagi warga tua. Cirit-birit adalah penyakit virus. Penyakit ini sangat biasa dengan kanak-kanak. Cirit-birit mungkin disebabkan pengabaian terhadap pengambilan pemakanan.

 Terdapat banyak cara berkesan yang boleh mencegah cirit-birit pada usia tua. Anda sepatutnya mempunyai maklumat yang mencukupi bagaimana untuk menyelamatkan diri daripada penyakit ini.

Diet yang betul

Kebiasaannya makanan yang baik boleh memberi perlindungan kepada anda daripada cirit-birit. Anda harus mengambil makanan ringan dan memberi perhatian kepada sistem minum anda sama ada ia selamat. Anda harus mengelakkan makanan bergoreng dan pedas. Anda juga perlu lebih berhati-hati mengenai produk tenusu yang anda ambil.

Selain itu, anda juga perlu mengelakkan makanan yang boleh menyebabkan angin. Anda harus membincangkan diet yang betul dengan doktor anda. Cara tradisional untuk mengubati cirit-birit adalah mengambil makanan yang betul.

Kekal terhidrat

Dehidrasi sangat mengancam nyawa warga tua. Anda perlu mengambil enam hingga lapan gelas air setiap hari. Anda harus kekal terhidrasi. Dengan penyelesaian rehidrasi, anda mesti berhati-hati tentang ubat-ubatan mengikut nasihat doktor anda.

Homeopati

Sesetengah orang mendapat hasil yang baik dengan menggunakan homeopati untuk mencegah cirit-birit. Terdapat beberapa jenis ubat untuk pelbagai jenis cirit-birit di homeopati. Para profesional harus mempertimbangkan simptom pesakit tertentu. Anda boleh mengambil ubat-ubatan tradisional makanan tambahan homeopati seperti Calcarea Carbonite, album Veratrum, Mercurius, Arsenicum album dan Podophyllum dll.

Akupunktur

Terdapat beberapa kajian mempercayai akupunktur. Ia boleh meningkatkan pergerakan saluran usus dan membantu anda daripada cirit-birit. Terutama, saintis Cina telah bersetuju dengan bahawa akupunktur adalah kaedah pemulihan cirit-birit.

Sentiasa berhati-hati

Cirit-birit juga boleh berlaku disebabkan oleh jangkitan virus, berbanding pengambilan antibiotik, air yang tidak ditulenkan. Anda perlu berhati-hati mengenai perkara ini. Gangguan dalam sistem usus boleh menyebabkan cirit-birit. Anda perlu berhati-hati dengan gangguan dalam sistem gastrointestinal.


5 Cara Meningkatkan Hemoglobin Secara Semula Jadi

Hemoglobin adalah sejenis protein yang kaya dengan iron dalam sel darah merah dan bertanggungjawab membawa oksigen ke seluruh tubuh. Adalah perlu mengekalkan paras hemoglobin yang normal dalam darah anda untuk badan berfungsi dengan baik iaitu 14 hingga 18 g/dL untuk lelaki dewasa dan 12 hingga 16 g/dL untuk wanita dewasa. Sekiranya tahap hemoglobin berkurangan dengan ketara, keadaan boleh didiagnosis sebagai anemia dan simptom boleh menjadi teruk. Bagaimana meningkatkat hemoglobin?

1. Makan makanan yang kaya zat besi

Menurut Majlis Tindakan Anemia Nasional, kekurangan zat besi adalah penyebab utama hemoglobin rendah. Makanan yang kaya besi utama termasuk sayur-sayuran berdaun hijau seperti bayam, tauhu, asparagus, hati ayam, telur, tiram, epal, delima, aprikot, tembikai, prun, benih labu, kurma, badam dan kismis, tambah Dr. Anshul Jaibharat.

2. Tambahkan pengambilan vitamin C

Adalah penting untuk mendapatkan gabungan zat besi dan vitamin C kerana ia kaya dengan molekul pembawa untuk penyerapan zat besi yang lebih baik, kata Dr. Anju Sood, Pakar Nutrisi yang berpusat di Bangalore. Makan makanan kaya vitamin C seperti oren, limau, strawberi, betik, brokoli, limau gedang dan tomato.

3. Tingkatkan pengambilan asid folik

Asid folik, vitamin B-kompleks, diperlukan untuk membuat sel darah merah dan kekurangan asid folik secara automatik membawa kepada paras hemoglobin yang rendah, kata Dr. Ahuja, Hospital Fortis. Beberapa sumber makanan asid folik adalah sayur-sayuran berdaun hijau, pucuk, kacang kering, pisang, brokoli dan hati ayam. Ubi bit juga sangat disyorkan untuk meningkatkan jumlah sel darah merah kerana ia tinggi asid folik serta besi, kalium dan serat, kata Pemakanan dan Dietis Sheela Krishnaswamy.

4. Pengambilan epal

Pengambilan epal sehari boleh membantu mengekalkan paras hemoglobin yang normal, kerana epal kaya dengan besi ditambah komponen kesihatan lain yang diperlukan untuk menghitung jumlah hemoglobin yang sihat. Anda boleh makan 1 epal sehari, atau minum jus yang dibuat dengan ½ cawan setiap epal dan jus ubi bit dua kali sehari. Tambah sedikit halia atau jus lemon untuk rasa tambahan. Delima juga kaya dengan besi, kalsium, serat dan protein. Nilai pemakanannya boleh membantu meningkatkan hemoglobin dan menggalakkan aliran darah yang sihat, kata Dr Jaibharat.

5. Senaman

Sederhanakan latihan intensiti tinggi sangat disyorkan, kerana apabila anda bersenam badan anda menghasilkan lebih banyak hemoglobin untuk memenuhi peningkatan permintaan oksigen ke seluruh tubuh.

Makan makanan yang seimbang adalah cara terbaik untuk memastikan anda mendapatkan bekalan harian semua nutrien penting. Dapatkan ahli kesihatan anda untuk mencadangkan cara untuk memperbaiki diet anda untuk meningkatkan kiraan hemoglobin anda.


Pengganti Nasi Untuk Turunkan Berat, Anda Boleh Cuba Kuskus, Makanan Afrika Utara!

Pernahkah anda mendengar sejenis makanan bernama Kuskus atau Couscous? Jika belum pernah, ia adalah makanan dari negara-negara Afrika Utara khususnya Maghribi, Tunisia dan Algeria. Apakah kuskus dan khasiat kuskus secara khusus?

Apakah kuskus dan khasiat kuskus dari Afrika Utara ini?

Kuskus adalah sejenis produk bijirin yang diproses daripada tepung durum atau tepung semolina.

Terdapat beberapa jenis kuskus yang ada di pasaran seperti kuskus Maghribi atau kuskus Lubnan.

Kuskus Maghribi mempunyai saiz yang paling kecil atau halus dan jenis yang paling mudah untuk didapati.

Khasiat kuskus dari Afrika Utara yang mungkin tidak pernah anda tahu

#1. Kaya dengan selenium

Salah satu nutrien yang paling penting dalam kuskus ialah selenium.

Satu cawan atau 157 gram kuskus mengandungi lebih daripada 60% pengambilan yang disyorkan.

Selenium adalah mineral penting dengan pelbagai manfaat kesihatan.
Ia adalah sejenis antioksidan kuat yang membantu badan anda memperbaiki sel yang rosak
 dan mengurangkan keradangan.

Ia juga bermanfaat terhadap kesihatan tiroid. Selenium adalah sangat penting untuk fungsi kelenjar tiroid yang betul, melindunginya daripada kerosakan dan menyumbang kepada pengeluaran hormon.

Selenium dalam kuskus juga dapat membantu menurunkan risiko penyakit jantung dengan mengurangkan keradangan dan tekanan oksidatif di dalam badan anda.

Fungsi antioksidannya juga dapat membantu mengurangkan pengumpulan plak dan kolesterol jahat pada urat serta dinding arteri.

#2. Mungkin boleh menurunkan risiko mendapat kanser

Selenium dalam kuskus juga
 dapat membantu menurunkan risiko kanser.

Tinjauan terhadap 69 kajian termasuk lebih daripada 350,000 orang menunjukkan bahawa, darah dengan kadar selenium yang tinggi dapat melindungi seseorang daripada kanser tertentu.

Beberapa kajian lain pula mengaitkan kekurangan selenium
dengan peningkatan risiko kanser prostat secara khusus.

Selain itu, pengambilan selenium dalam jumlah yang mencukupi, bersama kombinasi dengan vitamin C dan E, telah terbukti dapat mengurangkan risiko barah paru-paru pada perokok.

#3. Khasiat kuskus: Dapat meningkatkan sistem imun anda

Selenium dalam kuskus juga dapat meningkatkan daya tahan tubuh anda.

Antioksidan daripada kuskus ini boleh membantu mengurangkan keradangan dan meningkatkan imuniti dengan menurunkan tekanan oksidatif dalam badan anda.

Kajian menunjukkan bahawa peningkatan kadar selenium dalam darah boleh meningkatkan tindak balas imun tubuh.

Selain itu, kekurangan selenium dalam tubuh boleh membahayakan sel imun dan fungsinya.

Selenium juga berperanan dalam pertumbuhan semula vitamin C dan E, yang membantu meningkatkan fungsi sistem imun anda.

#4. Sumber protein yang baik daripada tumbuhan

Kira-kira 16-20% badan anda terdiri daripada kandungan protein, yang mengandungi asid amino.

Asid amino terlibat dalam hampir setiap proses metabolik dalam badan anda.

Oleh sebab itu, adalah penting untuk anda mengambil protein daripada sumber haiwan atau tumbuhan.

Kuskus adalah contoh sumber protein tumbuhan yang baik, kerana ia menyediakan sebanyak 6 gram protein bagi setiap satu cawan (157 gram).

Perlu diingat bahawa protein haiwan mengandungi semua asid amino penting yang tidak dapat dihasilkan oleh badan anda
, menjadikannya jenis protein yang lengkap.

Protein berasaskan tumbuhan pula hanya mengandungi beberapa asid amino penting dan bukanlah protein yang lengkap, kecuali kacang soya dan juga quinoa.

Protein daripada tumbuhan amat penting dalam diet vegetarian dan vegan, menjadikan kuskus sebagai pilihan makanan yang optimum untuk golongan vegetarian.

Walau bagaimanapun, ia mesti digabungkan dengan protein tumbuhan lain untuk memastikan anda mendapat semua asid amino penting.

Makanan yang tinggi kandungan protein tumbuhan dikaitkan dengan
pengurangan risiko strok, kanser dan kematian akibat penyakit jantung.

#5. Kuskus dari Afrika Utara ini boleh bantu penurunan berat badan

Jika anda mencari makanan alternatif bagi menggantikan nasi putih ketika berdiet, anda boleh mempertimbangkan pengambilan kuskus ini.

Kuskus adalah pilihan bijirin yang jauh lebih baik berbanding beras putih atau beras perang.

Satu cawan kuskus yang telah dimasak mempunyai lebih sedikit kalori dan karbohidrat berbanding daripada beras perang dan putih.

Terdapat lebih banyak serat dalam kuskus berbanding daripada jumlah serta yang ada pada nasi putih.

Tetapi serat daripada beras perang adalah lebih banyak daripada beras putih atau kuskus.

Serat membantu meningkatkan kesihatan pencernaan dan dapat membantu anda berasa kenyang dengan lebih lama setelah makan.

Manfaat pemakanan ini dapat membantu anda mencapai dan mengekalkan berat badan yang sihat.

Kuskus memberikan lebih banyak kandungan protein berbanding beras putih dan beras perang.

Protein boleh membantu anda mencapai dan mengekalkan berat badan yang sihat. Protein juga membantu anda membina dan mengekalkan otot yang kuat.

Kesimpulan

Walaupun ia berasal dari negara Afrika Utara, anda masih boleh mendapatkan kuskus di rak pasar raya berdekatan anda.

Kebiasaannya, ia boleh didapati di beberapa pasar raya besar yang menjual pelbagai produk dari luar negara.

Cubalah makan kuskus dari Afrika Utara ini untuk menurunkan berat badan anda tanpa perlu berlapar.


Sista Pada Ovari Akan Menjejaskan Kehidupan Wanita! Apa Maksud & Punca Kondisi Ini?

Definisi

Apakah itu
 sista ovari
?

Sista ovari adalah kantung berisi cecair atau poket di dalam atau pada permukaan ovari
. Wanita mempunyai dua ovari – masing-masing sekitar saiz dan bentuk kacang badam – yang terletak di setiap sisi rahim.

Telur (ovum) berkembang dan matang dalam ovari dan dilepaskan dalam kitaran bulanan semasa tahun anda melahirkan anak.

Banyak wanita mempunyai sista ovari pada waktu tertentu sepanjang hidup mereka.

Kebanyakan sista ovari hadir bersama sedikit atau tiada ketidakselesaan dan tidak berbahaya.

Majoriti sista ovari hilang tanpa rawatan dalam beberapa bulan.

Walau bagaimanapun, sista ovari – terutama yang meletus pecah – kadang-kadang menghasilkan gejala yang serius.

Cara terbaik untuk melindungi kesihatan anda ialah mengenali simptom-simptom yang mungkin menandakan masalah yang lebih penting dan
jadual pemeriksaan pelvik yang tetap
.

Apakah kebarangkalian
 alami kondisi ini
?

Sista ovari sangatlah biasa berlaku. Ianya boleh terjadi pada pesakit di mana-mana usia. Ianya boleh dikawal dengan mengurangkan faktor risiko.

Sila berbincang dengan doktor anda untuk maklumat lanjut.

Simptom-simptom

Apakah simptom-simptom bagi
sista ovari

Kebanyakan sista tidak menyebabkan sebarang gejala dan akan hilang sendiri. Sista ovari yang besar boleh menyebabkan ketidakselesaan perut.

Sekiranya tekanan sista besar pada pundi kencing anda, anda mungkin merasa perlu buang air kencing lebih kerap kerana kapasiti pundi kencing dikurangkan.

Tanda-tanda dan gejala-gejala sista ovari, jika ada, mungkin termasuk
:

Kesakitan pelvik – kesakitan yang tumpul serta boleh merebak ke belakang dan paha anda

Kesakitan pelvik tidak lama sebelum tempoh haid anda bermula atau sebelum ia berakhir

Kesakitan pelvik ketika bersetubuh (dyspareunia)

Sakit semasa pergerakan usus (penghadaman) atau tekanan pada usus anda

Mual, muntah atau tender pada payudara seperti yang dialami semasa kehamilan

Rasa penuh atau berat di perut anda

Tekanan pada pundi kencing anda yang menyebabkan anda kencing lebih kerap atau mengalami kesulitan mengosongkan pundi kencing anda sepenuhnya

Mungkin terdapat beberapa tanda atau simptom yang tidak disenaraikan di atas.

Jika anda mempunyai sebarang kebimbangan tentang simptom-simptom tersebut
, sila berjumpa dengan doktor anda.

Bilakah saya harus berjumpa doktor?

Anda perlu menghubungi doktor anda dengan segera jika anda mempunyai mana-mana yang berikut:

Sakit perut atau perut yang teruk atau tiba-tiba

Sakit disertai dengan demam atau muntah

Tanda-tanda dan simptom-simptom ini – atau mereka yang mengalami kejutan, seperti kulit sejuk, kulit berkedut; pernafasan yang cepat; dan ringan kepala atau kelemahan – menunjukkan berlakunya kecemasan dan bermakna anda perlu berjumpa doktor dengan segera.

Punca

Apakah punca yang mengakibatnya
?

Kebanyakan sista ovari terbentuk kesan dari fungsi normal kitaran haid anda
. Ini dikenali sebagai sista berfungsi. Jenis sista lain adalah kurang biasa dijumpai.

Sista berfungsi: Di dalam ovari anda biasanya akan tumbuh seperti struktur seakan sista yang dipanggil folikel setiap bulan.

Folikel menghasilkan hormon estrogen dan progesteron dan
melepaskan telur apabila anda mengalami ovulasi
. Kadang-kadang folikel bulanan biasa akan terus berkembang.

Apabila itu berlaku, ia dikenali sebagai sista yang berfungsi. Terdapat dua jenis sista berfungsi:

Sista folikular. Sekitar titik pertengahan masa kitaran haid anda, sebiji telur akan pecah dari folikelnya dan bergerak ke bawah tiub fallopian untuk mencari sperma dan menjalani persenyawaan. Tisu folikel bermula apabila adanya masalah dan folikel tidak pecah atau melepaskan telurnya. Sebaliknya ia tumbuh dan menjadi sista

Sista korpus luteum. Apabila folikel melepaskan telurnya, folikel yang pecah bermula menghasilkan sejumlah besar estrogen dan progesteron untuk konsepsi. Folikel ini kini dikenali sebagai korpus luteum. Walau bagaimanapun, kadang-kadang, pembukaan ruang untuk telur keluar akan tertutup dan cecair berkumpul di dalam folikel, menyebabkan korpus luteum berkembang menjadi sista. Ubat kesuburan clomiphene (Clomid, Serophene), yang digunakan untuk menginduksi ovulasi, meningkatkan risiko sista korpus luteum berkembang selepas ovulasi. Sista ini tidak menghalang atau mengancam kehamilan yang terhasil

Sista berfungsi biasanya tidak berbahaya, jarang menyebabkan kesakitan, dan sering hilang sendiri dalam dua atau tiga kitaran menstruasi.

Sesetengah jenis sista tidak berkaitan dengan fungsi normal kitaran haid anda. Sista ini termasuk:

Sista dermoid. Kista ini mungkin mengandungi tisu, seperti rambut, kulit atau gigi, kerana ia terdiri daripada sel-sel yang menghasilkan telur manusia. Mereka jarangkali menyebabkan kanser

Sista ini berkembang dari tisu ovari dan boleh diisi dengan cecair berair atau bahan lendir mukus

Sista ini berkembang akibat endometriosis
, suatu keadaan di mana sel-sel endometrium rahim tumbuh di luar rahim anda. Sesetengah tisu itu boleh melekat pada ovari anda dan membentuk pertumbuhan

Sista dermoid dan sistademonas boleh menjadi besar, menyebabkan ovari bergerak keluar dari kedudukannya yang biasa di panggul. Ini meningkatkan peluang pada putaran ovari yang menyakitkan, yang disebut kilasan ovari


Suka Bersolek Dengan Pakai Bulu Mata Palsu, AWAS Ini 8 Kesannya Pada Kulit Anda!

Bulu mata palsu atau bulu mata yang disambung adalah satu penyelesaian jangka panjang untuk mencantikkan bulu mata. Berbeza dengan bulu mata palsu, sambungan bulu mata ini adalah bulu mata tunggal, yang diletakkan pada bulu mata sendiri, satu demi satu oleh ahli kosmetik profesional atau ahli estetik.

Dengan memasang bulu mata ini, keperluan untuk memakai maskara tidak lagi diperlukan. Struktur bulu mata sambungan ini diperbuat daripada bahan semula jadi seperti sutera atau
mink
 atau daripada serat sintetik seperti plastik.

Kesan sampingan bulu mata palsu

Melakukan sambungan bulu mata mungkin boleh membuatkan mata anda kelihatan lebih menarik, tetapi ia sebenarnya mendatangkan risiko kepada kulit dan mata anda. Ia adalah sangat penting, jika anda berminat untuk membuat sambungan bulu mata, untuk mendapatkan pakar yang berpengalaman dan berlesen serta salon yang
menitik beratkan soal kebersihan.

Kesan kepada kulit dan mata

Pelekat yang digunakan untuk menyambung bulu mata ke bulu mata anda mengandungi bahan kimia dan kandungan bahan lain yang mungkin mendatangkan kerengsaan dan mudarat kepada anda. Jika anda mempunyai reaksi tindak balas terhadap bahan kimia yang digunakan semasa proses sambungan itu, anda mungkin mengalami kesan sampingan dalam masa 2-3 hari.

Antara kesan sampingan yang mungkin berlaku:

Mata merah

Mata kering

Terasa terbakar

Gatal-gatal

Kesakitan

Ruam

Kemerahan atau keradangan pada mata atau kelopak mata

Bengkak, yang boleh menjadi serius

Kandungan bahan bulu mata palsu

Antara kandungan bahan yang terkandung dalam pelekat bulu mata, adalah:

Formaldehyde

Lateks

Gula selulosa

Cyanoacrylates

Asid benzoik

Antara kandungan bahan dalam penanggal sambungan bulu mata, termasuk:

Formaldehyde

Propylene glycol

Geraniol

Melihat kesesuaian

Sebelum membuat pertimbangan untuk membuat penyambungan bulu mata, sebaiknya anda membuat penilaian sama ada anda sesuai untuk melakukannya atau tidak. Elakkan jika anda:

Mempunyai masalah kerengsaan kulit atau
masalah kulit pada bahagian kelopak mata

Mempunyai sejarah reaksi alahan pada pada atau kulit untuk produk kosmetik seperti alat solekan, ubat titisan mata atau ubat mata

Alahan kepada lateks atau bahan yang terkandung dalam gam atau produk penanggal

Sedang menjalani kemoterapi atau radiasi

Menghidapi
trichotillomania

Menghidapi
alopecia areata

Rawatan

Jika anda merasa tidak selesa atau kerengsaan selepas penyambungan bulu mata, terdapat beberapa perkara yang boleh anda lakukan di rumah untuk mengurangkan rasa tidak selesa ini, seperti:

Memberikan tekanan sejuk

Krim
hyrocortisone
 topikal

Ubat titisan alahan mata

Produk antihistamin oral

Setiap individu mempunyai reaksi sensitiviti yang berbeza terhadap bahan kimia, walau bagaimanapun, Board of Barbering and Cosmetology menyarankan untuk tidak menggunakan pelekat yang mengandungi formaldehyde, kerana ia berpotensi menyebabkan
kerengsaan toksik.

Jika anda risau berkemungkinan terdapat bahan yang boleh menyebabkan kerengsaan pada kulit atau
menyebabkan reaksi alahan
, tetapi anda berminat untuk melakukan penyambungan bulu mata, anda boleh meminta untuk melakukan ujian untuk melihat reaksi tindak balas kulit anda.


47 Klinik Kesuburan Terbaik Di Malaysia Ini Boleh Bantu Pasangan Dapatkan Zuriat

Apakah antara rawatan yang ditawarkan di klinik kesuburan? Dan bagaimana pula kos rawatan kesuburan di klinik swasta? Teruskan membaca perkongsian artikel ini untuk maklumat lanjut mengenainya.

Untuk mendapatkan lebih banyak info tentang Kehamilan, sila dapatkannya
di sini.

Antara jenis rawatan di klinik kesuburan

Jika anda dan pasangan merupakan antara mereka yang
menghadapi masalah kemandulan
, pastinya kalian menyedari
peluang untuk hamil
 boleh menjadi sesuatu yang sukar dicapai.

Namun kini terdapat pelbagai pilihan rawatan kesuburan yang ditawarkan bagi membantu meningkatkan peluang kehamilan.

Berikut merupakan antara gambaran ringkas berkaitan prosedur rawatan kesuburan yang boleh anda pilih dan lakukan.

Intrauterine insemination
 (IUI)

IUI atau inseminasi dalam rahim melibatkan prosedur di mana
sperma berkualiti tinggi
 diasingkan daripada yang tidak.

Sperma ini akan dimasukkan ke dalam rahim untuk bertemu dengan telur semasa
tempoh subur
 (ovulasi).

Persenyawaan In-Vitro (IVF)

Dalam
prosedur IVF
,  ovari dirangsang menggunakan ubat supaya ia menghasilkan lebih banyak telur berbanding biasa. Telur tersebut kemudiannya diekstrak dan disenyawakan dengan sperma di dalam makmal.

Telur yang berjaya disenyawakan – dikenali sebagai embrio – kemudiannya akan dikembalikan ke dalam rahim untuk membesar dan berkembang. Kaedah ini juga dikenali sebagai bayi tabung uji.

Analisis air mani, antara rawatan ditawarkan di klinik kesuburan

Prosedur ini akan menjalankan pemeriksaan lebih terperinci terhadap
air mani
 melibatkan bilangan sperma, morfologi, motility serta
kualiti sperma.

Pengambilan oosit

Oocyte pick up
 adalah proses mengumpul
telur matang terus daripada ovari
 wanita. Prosedur ini biasanya dilakukan melalui pembedahan kecil.

Pembekuan oosit embrio dan sperma

Oosit atau embrio mahupun sperma akan disimpan di dalam cecair nitrogen untuk kegunaan pada masa yang diperlukan.

Intracytoplasmic sperm injection
 (ICSI)

ICSI atau suntikan sperma intrasitoplasmik adalah rawatan bagi lelaki yang mempunyai kiraan sperma berkualiti rendah.

Dalam prosedur ini sperma disuntik terus ke dalam oosit untuk persenyawaan. Ia dipercayai dapat
meningkatkan peluang untuk hamil
 kerana sperma tidak perlu untuk menembusi telur kerana proses itu sudah dilakukan dengan suntikan.

Pendermaan telur dan sperma

Jika anda dan pasangan mengalami
masalah ketidaksuburan
 dengan telur atau sperma, anda mungkin boleh menerima telur atau sperma daripada penderma untuk membantu kehamilan.

Rawatan dengan telur penderma biasanya dijalankan dengan
kaedah IVF
.

Senarai klinik kesuburan seluruh Malaysia

Anda sudah tahu antara rawatan yang ditawarkan di klinik kesuburan. Jadi berikut pula antara senarai klinik swasta di seluruh Malaysia yang menawarkan rawatan kesuburan:

Selangor

Sophea Fertility Centre

106, Jalan Gasing, Seksyen 5, 46000 Petaling Jaya, Selangor

03-7622 8622

Ever Link Fertility Centre

Unit G-2 Level Ground, The Podium Tower 3, UOA Business Park, No 1, Jalan Pengaturcara U1/51a, Seksyen U1, 40150 Shah Alam, Selangor

03-5888 8335

KPJ Damansara Fertility Centre

G-06, 119, Jalan SS 20/10, Damansara Utama, 47400 Petaling Jaya, Selangor

010-400 3163

Vamsam Fertility and Health Care

No 58, Jalan 11/10, Taman Koperasi Polis Fasa I, 68100 Batu Caves, Selangor

011-2321 2166

Klinik kesuburan di Kuala lumpur

KL Fertility & Gynecology Centre

LG Lot 30, DC MALL, No 6, Jalan Damanlela, Bukit Damansara, 50490 Kuala Lumpur

03-2780 4288

Pusat Pakar Wanita & Kesuburan Ng

27, Jalan Kuchai Maju 1, Jalan Kuchai Lama, Kuchai Entrepreneurs Park, 58200 Kuala Lumpur

03-7984 8105

Mak Women & Fertility Center Specialist

5, Jalan 1/116B, Kuchai Entrepreneurs Park, 58200 Kuala Lumpur, Wilayah Persekutuan Kuala Lumpur

03-7980 4618

Verdure Healthcare Consultancy Sdn Bhd

16th Floor, Wisma Uoa 2, Suite 16-1, No.21, Jalan Pinang, 50450 Kuala Lumpur

03-2713 5565

Negeri sembilan

Metro IVF

16, 17 & 18, Jalan Rasah Prima 2, Pusat Komersial Rasah Prima, 70300 Seremban, Negeri Sembilan

06-630 3202

Klinik Pakar Wanita Metro

Jalan S2 B17, Seremban 2, 70300 Seremban, Negeri Sembilan

06-603 6556

Klinik Pakar Wanita Sukhilmi

1-G, Jalan Coco Drive 3, Taman Bandar Senawang, Senawang, Negeri Sembilan, 70450 Seremban

06-675 2560

Klinik Nilai

59, Jalan Besar, Nilai, Seremban

06-799 1158

Senarai klinik kesuburan di Melaka

Klinik Pakar Wanita Liu & Vincent Sdn Bhd

G18, Bangunan Kings Hotel, Lebuh Ayer Keroh, Ayer Keroh, 75450 Melaka

06-231 2468

Selva’s Fertility, Obstetrics and Gynaecology Clinic

Suite 105, Mahkota Medical Centre, 3 Mahkota Melaka, Jalan Merdeka 3 Mahkota Melaka, Jln Merdeka, 75000 Melaka

06-282 3833

Johor

Clinic Gynecologists And Fertility

41, Jalan Permas 4/4, Bandar Baru Permas Jaya, 81750 Johor Bahru, Johor

07-387 0466

TMC Fertility and Women’s Specialist Centre Johor Bahru

04-02 & 04-03 Level 4 Menara Landmark Medical Suites, 12, Jalan Ngee Heng, Bandar Johor Bahru, 80000 Johor Bahru, Johor

07-278 0088

Kensington Green Fertility Centre Johor Bahru

2, Jalan Ceria 20, Taman Nusa Indah, 79100 Nusajaya, Johor

07-213 3889

Dr Sharifah’s Obgyn Clinic & Laparoscopic Surgery

Suite D5, No, 1, Jln Suria, Bandar Baru Seri Alam, 81750 Masai, Johor

010-288 8645

Perak

Ng Ipoh Specialist Clinic Fertility

91, Jalan Kamaruddin Isa, Taman Fair Park, 31400 Ipoh, Perak

05-546 6700

Sunfert Ipoh

NO 2-35G & 2-36G, Festival Walk @ Ipoh, Jalan Medan Ipoh 1, Medan Ipoh Bistari, 31400 Ipoh, Perak

03-7622 8633

Klinik Pakar Dr Dharmini

33A, Persiaran Komersial 4, Jln Lintang, Komersial Waterfront, 31200 Sungai Siput, Perak

018-900 2402

R. S. Specialist Clinic

36, Jalan Fair Park, Jalan Kamaruddin Isa, Fair Park, 31400 Ipoh, Perak

05-545 0700

Pulau Pinang

Genesis IVF & Women’s Specialist Centre

Gurney Paragon, Level 7, Unit L7-01, 163D, Persiaran Gurney, 10250 George Town

04-226 3322

Star Fertility Penang

Gembira Parade 1 No. 18-1-01 Lorong Delima 1 Jelutong, 11600 George Town, Pulau Pinang

04-656 2333

Ram Fertility & Women’s Specialist Clinic

2, 1-1-12,1-1-12A,1-1, 14, Lebuh Bukit Kecil 6, Krystal Point Corporate Park, 11900 Bayan Lepas, Pulau Pinang

011-5500 5992

Clinic & Specialist Clinic Qoay

40 A, Lintang Angsana, Bandar Baru Air Itam, 11500 Ayer Itam, Pulau Pinang

04-826 0813

Kedah

Klinik Pakar Wanita Dan Kesuburan Vistana

Jalan Vistana Indah 2, 06500 Langgar, Kedah

017-407 2149

Chang & Koh Maternity & Fertility Center Specialist

11,12&13, Jalan Kelang Lama, Taman Cenderawasih, 09000 Kulim, Kedah

04-495 3878

Puteri Ayu Obstetrics And Gynecology Specialist Centre

11, Lorong 17, Taman Petani Jaya, 08000 Sungai Petani, Kedah

04-421 1288

Baca juga:

Klinik kesuburan di Terengganu

Klinik Raihana

pt 18092 (gf Jalan Besar, KPLK Perniagaan, Kampung Sura Gate, 23000 Kuala Dungun, Terengganu

09-848 1771

Klinik Ummi Azizan

Kampung Panglima, 20000 Kuala Terengganu, Terengganu

09-624 5292

Klinik Ar-Rijal

Lot 2989, 5894, Jalan Sultan Mohamad, Gong Kapas, 21100 Kuala Terengganu, Terengganu

011-1611 4545

Klinik Keluarga Ilyana Kuala Terengganu

Lot No 134-D, Wisma Kesang, Jalan Sultan Zainal Abidin, Kg Tanjong Mengabang, 20000 Kuala Terengganu, Terengganu

09-628 5969

Klinik kesuburan di Kelantan

ReHAK (Reproductive Health Association of Kelantan )

2, Jln Kebun Sultan, Bandar Kota Bharu, 15300 Kota Bharu, Kelantan

09-748 3323

Klinik Primer Lembah Sireh Dr. Siti Sabariah Ismail

PT360, Klinik Primer Lembah Sireh, Lembah Sireh Shop Lot, 15050 Kota Bharu, Kelantan

09-743 7780

Klinik Medicure Wly

pt 704-G, persiaran humairah, Tanah Merah, 17500 Tanah Merah, Kelantan

09-955 1188

Pahang

Klinik Indra – Klinik Wanita Mentakab (Pakar Sakit Puan-Gynae)

32, Jalan Orchid, Kampung Catin, 28400 Mentakab, Pahang

09-277 3167

W.Y. Ko Specialist Maternity & Gynaecology Centre

B-2269, Jalan Beserah, 25300, Kuantan, Pahang, 25300

09-566 7805

Klinik Mutiara

61, Jalan Perdagangan 5, Pusat Perdagangan Raub, Pahang, 27600 Daerah Raub

09-355 3161

Klinik As-Salam Indera Mahkota, Kuantan

B42-B44 GF, Jalan IM 7/5, Bandar Indera Mahkota, 25200 Kuantan, Pahang

017-464 5969

Sarawak

Sunway Fertility Centre Kuching

Jln Stutong Baru, 93350 Kuching, Sarawak

019-432 8323

London Fertility Center

Lot 2753, Jalan Tun Ahmad Zaidi Adruce, Central Park, 93150 Kuching, Sarawak

082-232 222

Klinik Syafa

Ground Floor, 512, Jln Kulas, 93400 Kuching, Sarawak

014-698 1573

Sabah

SabahCare Fertility Centre

Lot 17, Block C, Kepayan Point, 88300, 88200 Kota Kinabalu, Sabah

018-778 0185

SabahCare Specialist Clinic

Tingkat Bawah, Block C, Unit 9, Lintas Jaya, 88300 Kota Kinabalu, Sabah

014-671 7851

Klinik kesuburan di Labuan

Klinik Suria (Labuan) Sdn. Bhd.

U0200, 700, 87000, Wilayah Persekutuan Labuan

087-504 969

Klinik Perubatan Ong Sdn. Bhd.

Bandar Labuan, 87007 Victoria, Wilayah Persekutuan Labuan

087-414 546

Kos rawatan kesuburan di klinik swasta

Mesti ada yang ingin mengetahui mengenai kos untuk mendapatkan rawatan kesuburan, bukan?

Sudah tentu, kos rawatan kesuburan di klinik swasta adalah lebih mahal berbanding di hospital kerajaan.

Kos bagi klinik kesuburan swasta seperti kos rawatan kesuburan di KPJ terbahagi kepada beberapa peringkat.

Untuk melakukan penilaian kesuburan asas, bayaran yang dikenakan bermula RM700 dan ke atas. Manakala pemeriksaan asas IVF pula bermula RM900.

Manakala bagi kos rawatannya pula boleh mencecah ribuan bahkan puluhan ribu ringgit bergantung kepada rawatan pilihan anda.

Untuk mengetahui kos dengan lebih terperinci, anda disarankan untuk berunding terus dengan pakar di klinik yang menawarkan
prosedur rawatan kesuburan
.

Penafian:

Senarai klinik di atas adalah berdasarkan carian di Google. Pihak kami tidak bertanggungjawab atas sebarang penukaran alamat atau no telefon.